Paquets d’informació | TOPSIDE\nLes persones amb discapacitat intel•lectual tenen el dret de prendre decisions, així com també de rebre suport formal i informal, de diferent tipus i en major o menor mesura segons les seves necessitats.\nTots els tipus de suport han de respectar els drets, la voluntat i les preferències de les persones amb discapacitat intel•lectual.\nHi ha moltes formes diferents de suport que poden ajudar les persones amb discapacitat a exercir la seva capacitat legal, que s’han anat reconeixent progressivament: la defensa, l’autodefensa (self-advocacy), l’ajuda per a la comunicació i, per descomptat, el suport entre companys.\nÉs per això que el projecte TOPSIDE és un procés innovador que té l’objectiu de crear oportunitats formatives per a companys de suport.\nObjectius i característiques de la formació del TOPSIDE\nEl currículum del TOPSIDE té l’objectiu de permetre que les persones amb discapacitat intel•lectual es formin per donar suport als seus companys. S’ha concebut i creat com un currículum inclusiu perquè tothom pugui participar en la formació, amb la idea que el suport és un procés que té lloc de manera natural entre les persones. Tots donem i rebem suport informalment, sobre tots els àmbits de la vida i en el marc de diferents tipus de relacions socials.\nL’objectiu era crear una eina flexible, que permeti als formadors utilitzar aquests materials de la manera que s’adapti millor a les necessitats i les ambicions dels participants del curs formatiu, respectant alhora les diferents capacitats i ritmes de les persones amb discapacitat intel•lectual.\nLes habilitats que aprendran els companys de suport inclouran tècniques per millorar la comunicació, per donar suport a altres persones de manera adequada i per posar-se al lloc dels altres. A més, aprendran a relacionar les seves pròpies experiències de vida amb el suport entre companys, i a utilitzar aquests exemples i el seu propi aprenentatge per donar suport a altres persones. La formació també tractarà els diferents valors que els companys de suport poden adoptar: la inclusió, el pensament centrat en la persona, els rols valorats socialment i el fet de ser un ciutadà a la teva comunitat.\nL’objectiu de la formació és preparar les persones amb discapacitat intel•lectual perquè adquireixin les actituds, les competències i les habilitats següents que necessiten per convertir-se en companys de suport:\nSer capaços de fer relacions socials\nRespectar la persona i el seu entorn\nMostrar una actitud oberta i no jutjar els altres\nRespectar les decisions\nConèixer l’estatus del company de suport: no ser presumptuós ni tractar d’imposar-se\nActuar com un “convidat” a la vida de la persona amb discapacitat\nTenir la capacitat de relacionar experiències diferents\nSer una persona de confiança (que entén la confidencialitat, la privacitat, etc.)\nTenir una actitud inclusiva\nLes persones amb discapacitat intel•lectual aprendran en un entorn real i faran de companys de suport per entendre i assumir el seu rol com a companys de suport. Per tant, abans del curs formatiu cal definir una planificació clara per als companys de suport que s’estan formant, i comunicar-los-la. És important posar en pràctica aquesta idea bàsica quan s’utilitza aquest currículum i s’hi treballa.\nPer utilitzar el material formatiu de la manera més efectiva, aprendràs com pots treballar juntament amb un formador de suport amb discapacitat intel•lectual. El formador de suport tindrà un paper clau a l’hora de crear i adaptar el curs formatiu en col•laboració amb el formador, i l’assessorarà sobre la rellevància de la formació per al grup de persones amb qui estan treballant.\nEl desenvolupament del currículum\nEl procés de desenvolupament del currículum ha ocupat una part molt important del projecte, ja que es va provar durant un període de més de sis mesos durant més de quaranta hores a cada un dels sis països socis que participen al projecte: Escòcia, Espanya, Finlàndia, els Països Baixos, la República Txeca i Romania.\nUn equip europeu integrat per formadors i formadors de suport amb discapacitat intel•lectual va treballar conjuntament durant més de dos anys per desenvolupar el currículum i realitzar les activitats del projecte.\nEls països participants a l’associació comprenen diferents regions d’Europa, que tenen una història diferent i que ofereixen diferents tipus de suport a les persones amb discapacitat intel•lectual. El procés de revisió entre iguals per part dels països socis participants ha estat molt engrescador.\nLa Convenció de Nacions Unides sobre els drets de les persones amb discapacitat (CRPD) ha estat el document clau que ha guiat la feina de tots els socis.\nPel que fa a la metodologia, primer els socis van deixar clar el rol dels companys de suport i van establir-ne els límits. Un cop havien definit el “perfil” dels companys de suport, els socis van compartir les metodologies amb les quals treballen així com exercicis que utilitzen per formar els nous companys de suport. Gràcies a una sèrie de reunions, també van compartir bones pràctiques i solucions que es poden aplicar quan es treballa amb formadors que són persones amb discapacitat. Finalment, tots els socis van deixar constància per escrit del progrés assolit i les lliçons apreses pel seu propi país. Tot aquest material s’ha ajuntat i recopilat i és part de la formació del TOPSIDE.\nL’equip d’assegurament de la qualitat, format per diversos experts independents, va col•laborar amb aquest procés plantejant preguntes i reflexions respecte de la nostra feina. Els seus punts de vista crítics han estat molt útils a l’hora de fer el seguiment tant de les nostres fites com dels nostres punts febles.\nEl rol del company de suport\nEls companys de suport aprendran a comunicar-se millor, a donar suport a altres persones de manera adequada i a posar-se al lloc dels altres. També aprendran a relacionar les seves pròpies experiències de vida amb el suport entre companys i a utilitzar aquests exemples i el seu propi aprenentatge per donar suport als altres. La formació també comprendrà els diferents valors que els companys de suport poden adquirir: la inclusió, el pensament centrat en la persona, els rols valorats socialment i el fet de ser un ciutadà a la teva comunitat.\nEls companys de suport poden donar suport a persones que no són capaces de veure que aquestes possibilitats també poden ser per a elles mateixes, obrir-los els ulls en relació amb allò que és possible i aportar noves oportunitats a la vida dels seus companys.\nUn currículum basat en habilitats\nLa formació hauria de configurar-se de manera que totes les habilitats descrites al currículum s’ancorin i es practiquin en situacions reals. Les habilitats de cada tema s’aniran adquirint i reforçant progressivament, segons el que descriuen les directrius per a formadors.\nLes habilitats es poden dividir en tres categories:\nHabilitats d’igual a igual: relacionades amb la comunicació, la manera de reaccionar i l’empatia en els intercanvis en grup o cara a cara.\nHabilitats i valor inclusius: relacionats amb la inclusió, el pensament centrat en la persona, els rols valorats socialment i la importància de ser un ciutadà a la teva comunitat.\nHabilitats pragmàtiques: tenen a veure amb el fet de relacionar experiències de diferents àmbits de la vida i la qualitat de vida amb la inclusió: casa, drets, feina, etc. Complementant les habilitats amb aquest coneixement, els companys de suport seran capaços de donar suport als altres.\nEl gràfic de la pàgina següent recull les tres categories d’habilitats:


Literatura juvenil: dues notícies | Shaudin Melgar-Foraster\n← Sant Jordi: un cavall, llaços i llibres en català\n“L’onada” o l’experiència d’escriure amb el rellotge al davant →\nAquest diumenge 29 d’abril Edicions del Bullent tindrà la taula rodona “Dones i literatura juvenil” on es presentaran quatre noveŀles, inclosa la meva Perduts a l’altre món. Hi participaran les noveŀlistes Isabel Canet, Lourdes Boïgues, Lucía Arenas i Aitana Guia que em representarà a mi. La presentadora serà Pilar Puchades, d’Edicions del Bullent. Si el diumenge sou a València no deixeu d’anar-hi. Em sembla que aquesta taula rodona serà d’allò més interessant.\nA les 6 de la tarda. Lloc: sala museu 2 (B al planol).\nEn aquest enllaç trobareu informació de totes les activitats.\nJosep Vallverdú ha estat guardonat amb el Premi dels Escriptors Catalans del 2012.\nEstic molt contenta que se li hagi otorgat a un escriptor amb una llarga carrera i que s’ho mereix. A més, em fa especialment feliç que sigui un escriptor de literatura infantil i juvenil. Tot i que probablement tots ja el coneixeu i heu llegit alguna cosa d’ell, a Cornabou trobareu més informació sobre l’autor i el premi.\nAquesta entrada s'ha publicat en Llibres juvenils en català, Perduts a l’altre món i etiquetada amb Dones i literatura juvenil, Edicions del Bullent, Fira del Llibre de València, Josep Vallverdú, Premi dels Escriptors Catalans del 2012. Afegiu a les adreces d'interès l'enllaç permanent.\n4 respostes a Literatura juvenil: dues notícies\nAbril 28, 2012 a les 8:20 am\nJo no havia votat en Vallverdú, però també me n’alegro. I pel que fa a la Fira de València, en sabia alguna cosa però no tots els detalls. A veure si ajuda a la promoció de “Perduts a l’altre món”. Vull aprofitar l’avinentesa, Shaudin, per repetir que escrius molt bé i que de vegades, com tots sabem i malauradament, vendre a dojo és precisament sinònim del contrari. Ja sé que no consola, però ho volia dir.\nNo canvÏis mai. Mil petons.\nAbril 28, 2012 a les 9:47 am\nEts pertot arreu, no pares de treballar. Una abraçada.\nAbril 28, 2012 a les 7:32 pm\nJordi, i tu no et perds els meus posts i sempre deixes un comentari. No em fa res treballar si algú, com ara tu, em llegeix.\nAbril 28, 2012 a les 7:30 pm\nÉs veritat, tu també ets sòcia de l’AELC. Hi ha un llibre de Vallverdú que vull legir des de fa temps, però no es troba; quan vaig ser a Catalunya el 2009 el vaig buscar pertot arreu i res. Es tracta de “El testament de John Silver”. Si algú llegeix això i sap com aconseguir-lo, sisplau, que m’ho faci saber.\nJo també espero que ajudi a la promoció. I tinc ganes de saber com haurà anat tot amb la taula rodona. Espero que hi vagi molta gent.\nGràcies, Potatito, i ja va bé que es digui el que passa. Però jo voldria escriure bé i vendre molt. Hahaha! Tens raó, tots ho sabem, no és sinònim de fer-ho bé i molts cops és el contrari, a Catalunya, al Canadà i arreu. Sobretot aquest casos que és algú ja famós de la tele o del que sigui i li agafa per escriure un llibre. Per això quan algú que realment s’ho mereix ven a dojo, li desitjo tota la sort del món.\nNo pateixis, no canviaré, i així em va. Hahaha.


L'Univers de La Nova Harmonia: Novetats per als Embotits 2011\nAquest 2011 serà segurament l'any que durà a la consolidació del Retaule dels Embotits. Per quina raó? Com bé sabran els seguidors del nostre espectacle, l'any passat vam poder comptar ja amb nombroses novetats com la col·laboració especial del Jaume Riu i també de membres joves de l'Escola de Música que van permetre fer un Retaule instrumental més adient a l'obra que teníem entre mans. Enguany tornarem a comptar amb la seva inestimable col·laboració però hem aconseguit nous participants que aquest cop ens ajudaran a fer-lo més modern i tradicional al mateix temps. Com?\nL'Escola de Música ens aportarà algun instrument nou, en especial la bateria que ens donarà ritme a les cançons que l'any passat potser van semblar boniques però un pèl massa lentes o clàssiques. I d'altra banda comptarem amb la participació d'una tenora que ens permetrà arrelar l'espectacle a la nostra realitat, la catalana. Des del moment en què es va escriure el Retaule que es va pensar en una instrumentació especial d'instrument de vent i canya, de l'estil de l'oboè. A casa nostra tenim un instrument completament català que és la tenora i que compleix amb aquestes condicions d'instrument de vent i de canya, però que té moltes més possibilitats que altres com la gralla o la tarota, i que de ben segur que ennobliran el Retaule d'aquesta edició. El músic que la interpretarà és la Maria Antònia Pujol, tenora de renom en l'àmbit sardanístic des de fa molts anys, participant de l'Aula de Música Tradicional a Barcelona, cantaire tradicional entre altres coses i que enguany ens ajudarà a crear un Retaule d'alta volada. Aquest passat cap de setmana hem tingut l'oportunitat de conèixer-la abans de fer els primers assaigs instrumentals i generals a Sallent ja que ha tocat la tenora amb la cobla de Terrassa a l'anual Aplec de Cornet que organitza la Colla Dansaires Sallentins. Esperem que gaudeixi molt amb el nostre Retaule i li quedin ganes per a repetir en properes edicions.\nPer aquestes raons i moltes més que anirem presentant properament, el Retaule 2011 esdevindrà un acte consolidat, un espectacle amb projecció i que pretén recollir iniciatives i inquietuds d'altres entitats per a encabir-la en aquest "Tot" artístic que ha de ser "El Retaule dels Embotits".\nPublicat per Unknown a les 19:30


Bones Pràctiques de les empreses de la Xarxa NUST (Nous Usos Socials del Temps) durant el confinament | Pacte del temps de Barcelona | Ajuntament de Barcelona\nInici » Noticia » Bones Pràctiques de les empreses de la Xarxa NUST (Nous Usos Socials del Temps) durant el confinament\nBones Pràctiques de les empreses de la Xarxa NUST (Nous Usos Socials del Temps) durant el confinament\nLes organitzacions que formen part de la Xarxa d'Empreses dels Nous Usos Socials del Temps de l'Ajuntament de Barcelona estan compromeses amb una organització del temps igualitària, saludable i eficient. Tot seguit us en presentem un recull.\nAlgunes de les organitzacions que formen part de la Xarxa d'Empreses dels Nous Usos Socials del Temps de l'Ajuntament de Barcelona han creat documents, recursos i recomanacions d’utilitat per facilitar la quarantena i poder teletreballar amb garanties.\nEl Col·legi Oficial de Psicologia de Catalunya ha publicat una guia amb recomanacions de gestió psicològica durant quarantenes per malalties infeccioses. L’Ajuntament de Barcelona n’ha fet un resum.\nQuè fer durant el confinament? Què cal evitar? Unió de Mútues ho explica de forma gràfica i senzill amb aquesta infografia.\nLa Universitat Oberta de Catalunya ha creat dos documents amb recomanacions sobre l’organització del temps de l’e-treball i l’ergonomia del treball amb el portàtil.Podeu visualitzar els documents accedint al web de la UOC\nLa quarantena ha obligat a moltes persones a convertir casa seva en una oficina. Henkel proposa 10 senzills passos per treballar des de casa de forma exitosa.\nSuara Cooperativa ha creat un web en permanent actualització on es recull informació sobre el COVID-19 extreta sempre de fonts oficials.\nEl dia té 24 hores que podem utilitzar per fer moltes coses. Tot i així, hi ha unes hores més indicades per a certes activitats que d’altres. La Reforma Horària, el 15 de febrer de 2018 va publicar via Twitter una infografia per promoure uns horaris més saludables.


Com moure't per la Seu Electrònica de l'Agència Tributària - EMFO\nEMFO > Comunicació > Com moure’t per la Seu Electrònica de l’Agència Tributària\nQuan et dones d’alta d’autònom és molt important tenir un certificat digital en vigor per relacionar-te amb diferents organismes, com ara el de l’Agència Tributària. En conseqüència seria bo que sabessis moure’t per la seva web. Per això en aquest post et fem cinc cèntims del més rellevant que has de saber.\nMitjançant la pàgina web de l’Agència Tributària (www.agenciatributaria.es) pots accedir als seus serveis durant les 24 hores dels 365 dies de l’any. Entre aquests serveis pots trobar de tot: normativa fiscal, calendari del contribuent, pots realitzar pagaments,…\nPerò, com s’accedeix a la Seu Electrònica de l’Agència Tributària?\nUn cop a la pàgina web de l’Agència Tributària, pots trobar l’enllaç més directe a la Seu Electrònica a la part superior dreta de la mateixa.\nSegons el tràmit que necessitis, podràs escollir entre diferents sistemes d’identificació i firma; actualment trobaràs els següents:\nAmb Certificat Electrònic d’Identificació o DNI electrònic;\nAmb la Cl@ve PIN, que requereix d’un registre previ perquè t’enviïn un PIN per accedir;\nAmb número de referència, facilitat en la comunicació rebuda per l’Agència Tributària;\nAmb aquests sistemes pots consultar, confirmar, modificar, aportar,… documents i impostos relacionats amb l’Agència Tributària.\nA vegades arran del nostre negoci ens poden demanar certificats de l’Agència Tributària, i aquests poden ser de diferent tipus. El més sol·licitat tant pels bancs com per altres organismes és el certificat d’estar al corrent d’obligacions tributàries. D’altres certificats que es poden obtenir són:\nDeclaracions tributàries presentades\nContractistes i subcontractistes\nTràmits destacats que has de conèixer\nHi ha tràmits destacats dins la Seu Electrònica, a aquests s’hi pot accedir un cop has entrat a la Seu Electrònica a la part dreta superior de la mateixa:\nHi han tres tràmits a destacar:\nEls meus expedients: en aquest apartat podràs veure l’estat de tots els teus expedients, a més de realitzar tràmits i consultes de declaracions presentades.\nLes meves dades censals: amb aquesta opció pots accedir a les teves dades censals que figuren a Hisenda i modificar-les.\nLes meves notificacions: podràs accedir i consultar les comunicacions i notificacions que t’hagin enviat des d’Hisenda.\nAltres tràmits a destacar i que pots fer des de la Seu Electrònica són:\nRegistrar-te per obtenir la Cl@ve PIN\nConsultar deutes que tinguis amb Hisenda\nPresentar, pagar i consultar impostos\nSol·licitar i recollir certificats tributaris …\nJa que Hisenda estarà sempre pendent de tu i de la teva activitat, seria bo que tant si pagues servei de gestoria com si no, visitis la seva pàgina web de tant en tant, en concret la Seu Electrònica, encara que sigui per fer un seguiment de les teves dades i dels impostos que s’han presentat al teu nom.\nEl fet de conèixer la Seu Electrònica encara que sigui a nivell d’usuari, et pot fer estalviar diners. I això quan tens un negoci, cal tenir-ho molt present.\nSi tens dubtes o necessites un cop de mà, des d’Emfo serà t’atendrem. Contacta’ns al 935705160, info@emfo.cat o per Whatsapp al 679333158.


Annoula Studios and Apartments Kos Island Grècia - Ofertes d'hotels amb els MILLORS DESCOMPTES EN LÍNIA\n"Property is in an excellent location, very clean, new beddin..."\nOne-Bedroom Apartment with Sea View (4 Adults) - Top Floor\nEstudi amb Vista Parcial sobre el Mar (3 Adults) (Studio with Partial Sea View (3 Adults) )\nSituat en el cor de Kardamaina, Annoula Studios and Apartments és un lloc ideal des d'on descobrir Kos Island. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Annoula Studios and Apartments, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, magatzem d'equipatge, habitació familiar, lloguer de cotxes, restaurant.\nL'ambient de Annoula Studios and Apartments es reflexa en cada habitació. aire condicionat, calefacció, escriptori, balcó/terrassa, cuina americana són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Kos Island, faci de Annoula Studios and Apartments la vostra llar.\nTots els tipus de viatgers (138) Parelles (68) Viatgers en solitari (7) Famílies amb infants petits (18) Famílies amb infants grans (15) Grups (30)


ARAMULTIMÈDIA - Terrassa i Alcoi, agermanades per la indústria, el modernisme, i el turisme\nAlcoi ha participat en la Fira del Modernisme de Terrassa, on l'estand alcoià ha rebut vora 600 visites\nTerrassa i Alcoi, agermanades per la indústria, el modernisme, i el turisme\nLa regidora de turisme Lorena Zamorano fa un balanç molt positiu de la participació d'Alcoi per primera vegada en la Fira del Modernisme de Terrassa. Lorena Zamorano assegura que "hi ha molta relació pel passat industrial de les dos ciutats", i explica que entre el 12 i 14 de març han passat per l'estand d'Alcoi unes 600 persones, "i tots tenien avis, oncles, o algun vincle en Alcoi. Una experiència molt agradable perquè ens sentíem com en casa, i que de segur repetirem".\nLa regidora Lorena Zamorano, en la foto acompanyada de l'alcalde de Terrassa, Jordi Ballart, han participat en la Fira amb vestits d'època, i "hem fet promoció de modernisme, patrimoni industrial i natura". Tot i això, Zamorano explica que les festes d'Alcoi o tot el relacionat amb l'Ovidi, han sigut les preguntes més repetides.\nLa regidora de turisme Lorena Zamorano, amb l'alcalde de Terrassa, Jordi Ballart, en la Fira del Modernisme\nLa regidora de turisme Lorena Zamorano fa un balanç molt positiu de la participació d'Alcoi per primera vegada en la Fira del Modernisme de Terrassa. Lorena Zamorano assegura que "hi ha molta relació pel passat industrial de les dos ciutats", i explica que entre el 12 i 14 de març han passat per l'estand d'Alcoi unes 600 persones, "i tots tenien avis, oncles, o algun vincle en Alcoi. Una experiència molt agradable perquè ens sentíem com en casa, i que de segur repetirem". La regidora Lorena Zamorano, en la foto acompanyada de l'alcalde de Terrassa, Jordi Ballart, han participat en la Fira amb vestits d'època, i "hem fet promoció de modernisme, patrimoni industrial i natura". Tot i això, Zamorano explica que les festes d'Alcoi o tot el relacionat amb l'Ovidi, han sigut les preguntes més repetides.


Diuen que del porc tot s'aprofita. També lingüísticament? Des de la matança fins a la cansaladeria, l'animal més estimat dels catalans no para de generar paraules. "Caçadors de paraules" les busca en aquest capítol.\nA Catalunya hi ha més porcs que persones, una demostració evident de l'estimació que tenim els catalans per aquests animals. Ens hi referim de diverses maneres: "verro", "porcell", "garrí", "gorrí", "truja", "porcella", "porcasta"...\nEl presentador del programa, Roger de Gràcia, viatja a Sineu, a Mallorca, on assisteix a la matança d'un porc negre mallorquí a casa de Tomeu Torres, conegut com a Tomeu de Son Marron. Es veu tot el procés d'esquarterament del porc i l'elaboració de la sobrassada i les llonganisses. A mitja matança, paren per fer un esmorzar a base de "sopes de matances" i "frit de matances".\nA Sant Llorenç des Cardassar, també a Mallorca, en Roger acompanya el cuiner Tomeu Caldentey a comprar les verdures amb què després prepararà una amanida amb sobrassada.\nEncara a Mallorca, Biel Mayoral, mestre de magisteri, parla de l'ús i l'origen de l'article salat.\nRoger de Gràcia també va a una cansaladeria del barri de Sants de Barcelona, on Jordi Joan Alsina, mestre cansalader, mostra totes les varietats d'embotits derivades del porc: "llonganissa", "botifarra", "espetec", "secallona", "fuet", "bull", "enfilall"...\nA la secció "Endevina d'on són", dues veïnes de Sant Jaume d'Enveja, al Montsià, expliquen com es fa un arròs amb rata d'aigua.\nAl diccionari, es busca la definició i l'etimologia de les paraules "porc negre mallorquí", "ensaïmada", "sobrassada" i "rot".\nDins l'apartat "Grans moments del català", es rescaten les imatges històriques en què el pintor Salvador Dalí recita l'embarbussament "Una polla xica, pica, pallarica, camatorta i bacarica..."


Només en uns dies ha calgut passar de les aules convencionals a les virtuals\nEl confinament i el tancament de les escoles provocat per la pandèmia del coronavirus covid-19 ha modificat profundament la nostra quotidianitat i ha incidit en tota la comunitat educativa. Això ha comportat un canvi substancial. Abans de res, és impressionant i convida al reconeixement i a la gratitud la feina feta per tots els equips docents de totes les escoles que han transformat un centre majoritàriament presencial en una escola en línia. Aquest canvi d'escenari tan radical s'ha produït en pocs dies i això diu molt del compromís i de la capacitat dels professionals de l'educació.\nMolts docents manifesten que la comunicació a través de videoconferència –comproven que hi ha un món més enllà de l'Skype–, els tutorials i el treball col·laboratiu digital els ha canviat la manera de procedir però no la manera d'entendre els processos d'ensenyament i aprenentatge. L'essència és la mateixa, però amb uns altres recursos. L'ús de la tecnologia ha estat bàsic i, en aquest sentit, les escoles més avesades han estat més preparades i han pogut donar resposta amb més immediatesa. La competència digital en l'àmbit de la comunicació creixerà ostensiblement.\nHa canviat la manera de procedir però no la manera d'entendre els processos d'ensenyament i aprenentatge\nEn aquesta transformació hi ha aspectes fonamentals que s'han de mantenir perquè són consubstancials al procés d'ensenyament i aprenentatge i de creixement personal de l'alumnat. El més important no són els continguts o el tipus d'activitats que es duen a terme, ni tampoc la quantitat de propostes, sinó precisament l'acompanyament, la tutoria dels docents als alumnes i a les famílies, amb una avaluació continuada i absolutament formativa. Aquest component de proximitat, que els mitjans tècnics permeten i afavoreixen, tranquil·litza i fa més assumible aquesta situació.\nPenso que és un encert modificar el programa establert i adequar-lo als nous condicionants i realitats: el temps, la manera com ens interrelacionem, el component tecnològic, les dinàmiques... No cal dir que el context actual pot, a més, facilitar molts escenaris d'aprenentatge, a molts nivells i des de moltes perspectives.\nÉs un encert modificar el programa establert i adequar-lo als nous condicionants i realitats\nTambé és l'ocasió d'aprendre, en força casos, d'una altra manera que ens acosta plenament a situacions d'aprenentatge i de caràcter professional que són presents avui i que s'incrementaran en un futur. Segur que aquest moment excepcional i complex farà reflexionar sobre molts aspectes socials del treball en xarxa i del treball a distància.\nRedissenyar aquest entorn ha suposat un repte de primera magnitud i la capacitat d'adaptació i de resiliència demostrada està sent realment alta. Hem pogut, d'altra banda, constatar un estrès i una fatiga considerables entre els infants i els joves, les famílies i els mestres. S'imposa, doncs, dosificar i racionalitzar els esforços i les energies. Dins de les famílies, sovint aquest nou escenari ha generat incertesa i neguit, que ha derivat en més pressió cap a la feina dels docents. Però aquí també és on es mostra la solidaritat del nostre entramat. Explicitar el reconeixement recíproc a l'esforç que s'està duent a terme és una magnífica forma d'agraïment.\nRedissenyar aquest entorn ha suposat un repte de primera magnitud, i la capacitat d'adaptació i de resiliència està sent realment alta\nÉs interessant, com diuen molts especialistes, procurar concretar un horari per a tots. Això permet organitzar les tasques i, cosa no menys important, establir la desconnexió entre la vida escolar i la personal. Aquest missatge val per a tots els agents: es tracta d'endreçar el temps per aprendre a viure i a conviure amb un to constructiu, optimista i esperançat.\nVull encara afegir un apunt final i primordial: l'aula virtual és un recurs fabulós que ha permès continuar l'activitat acadèmica, però no és un recurs capaç de substituir l'escola presencial. Existeix una vessant social i afectiva ineludible que forçosament necessita la presència, perquè la interacció presencial entre el docent i l'alumne constitueix una part fonamental de l'escola: la mirada, el somriure, el neguit, la conversa improvisada, les complicitats espontànies són absolutament imprescindibles. L'educació té un component social indefugible i essencial. Que aquesta circumstància excepcional que afrontem no ens dugui a menystenir-ho o a obviar-ho.


El Diluvi: 'La música en català al sud no té un circuit definit' - VilaWeb\nElls, igual que Ovidi Montllor, naixen interpretant poemes musicals. Però si Ovidi cantava poemes de Vicent Andrés Estellés, de Salvador Espriu... el Diluvi versiona principalment Ovidi Montllor tal com ho fan al seu primer EP 'Ovidenques'. Venen també de l'Alcoià, i després de gairebé divuit anys actualitzen el llegat musical d'Ovidi passant-lo pel filtre del folk amb una veu molt personal, la de Flora; i uns instruments com la bandúrria o el violí que fan que els seus directes sorprenguen. D'entrada, el Diluvi sembla un grup poc pretenciós, toquen el que els agrada i aspiren a fer que el públic gaudisca de la seua música. Però els seus plantejaments entre cançó i cançó, reflexius, estudiats, els acosta molt a eixa terrible lucidesa de la intenció que les anima, tal com diria Joan Fuster del disc d'Ovidi, Gola Seca.\nAmb més de quaranta concerts i des del sud, el Diluvi comença amb pas ferm el seu camí. Tres Deu els entrevista després del concert que feren a Bocairent (Vall d'Albaida).\nPregunta. Com naix la idea i la responsabilitat d'actualitzar el llegat d'Ovidi Montllor?\nResposta. Naixem per encàrrec, quan s'obri el Casal del Tio Cuc d'Alacant, ens plantegen fer un recital i com que fèiem alguna versió d'Ovidi ja vam contiunar. Som un grup improvisat, en cap cas ens passava pel cap fer més de 40 concerts que portem ja. En definitiva l'essència del Diluvi és anar fent mentre ens vinga la feina i les ganes.\nP. Fins ara tot el que heu fet han estat versions d'Ovidi, heu cantat poemes d'Estellés... quan vindran cançons del Diluvi?\nR. Ja estem fent cançons nostres, però no les hem tocades. Més avant volem gravar un disc però poc a poc. Seguirem fidels al folk, rumba, polka; sons abalcanats que ens peremeten fer els instruments amb els quals contem.\nP. La vostra carta de presentació a València fou al concert de Primavera Valenciana. Venint de les comarques del sud, quins obstacles trobeu a l'hora d'integrar-vos a un circuit musical on València exerceix de centre?\nR. És molt complicat fer música al sud i poder treballar per a tot el territori de música catalana. És horriblement complicat. De fet, de grups amb una tirada gran al sud n'hi ha dos: Aspencat i la Gossa Sorda. Per a eixir del sud i tindre una repercurssió s'ha de tenir moltes amistats o aprofitar situacions, sinó no s'eixirà perquè al sud la música cantada en valencià no té un circuit musical definit. Però a poc a poc i entre tots anirà canviant, no té perquè València monopolitzar la música, perquè Castelló i Alacant també en fan.\nR. Donem al públic allò que ens transmet. Si el públic té ganes de festa, nosaltres som el primers que en fem. Improvisem cançons fins que es trenquen les cordes de la guitarra. La filosofia del grup continua sent la mateixa que quan començàrem.


15 hores a la intempèrie per reivindicar que tothom tingui una llar - Arrels Fundació\nBarcelona, Notícies, Sense categoria\nVine a Intempèrie, una trobada de música i experiències on fer possible #ningúdormintalcarrerAugmenta en un 83% el nombre de persones sense llar a Barcelona en els darrers 11 anys\nTallers infantils, concerts, microteatre, un espai interactiu per trencar prejudicis… Unes 2.500 persones han participat a Intempèrie i han volgut saber més sobre la realitat de les persones sense llar. L’esdeveniment, en el qual s’han implicat nombroses persones que viuen al ras, ha posat sobre la taula la necessitat de polítiques eficients i de prevenció perquè tothom tingui una llar.\nQuè penses que aporta més a una persona sense llar: un àpat o una conversa? Què dona més seguretat: un sostre o una llar? Què diries que passa abans: les addicions i, després, viure al carrer o viure al carrer i, després, les addiccions?\nIntempèrie va omplir dissabte la plaça de Margarida Xirgu amb activitats i espais de reflexió per sensibilitzar sobre la problemàtica de les persones sense llar a Barcelona. “Jo no m’havia plantejat mai què és més important, si un àpat o una conversa. Un àpat és una cosa molt necessària, però puntual. Una conversa et pot treure una mica de la soledat i pot ser un camí que comenci i vagi més enllà”, comentava una noia. I, més enllà, una mare li explicava a la seva filla que “una llar és on hi ha el caliu; perquè un sostre només pot fer que no et mullis quan plou, però no és casa teva”.\nLes activitats es van anar succeint durant 15 hores, des de les quatre de la tarda de dissabte a les set del matí de diumenge. La tarda va començar amb activitats familiars: convidant els més petits i petites a acollir peluixos abandonats amb l’actuació de la Martademarte&Cia, sentint la història de Tonino l’invisible amb la contacontes Vicky Martín; creant làmpades i petits monstres de cartró a l’espai de tallers; i gaudint de teatre, dansa i poesia en què la veu de les persones sense llar era la protagonista.\nA partir de la mitja tarda, The Penguins va pujar a l’escenari i la música va continuar al vespre de la mà d’Àlex Bass, Natxo Tarrés, Ju, Cesk Freixas i Itaca Band. Tots ells van estar acompanyats de la periodista Laura Rosel, l’humorista Joel Díaz i l’actriu Ivana Miño i, sobretot, del Manel, l’Anna Maria, el Miquel, el Jean i el Valerio, persones que han viscut al carrer i que ho han volgut explicar. “Quan vivia al carrer havia de dedicar tot el temps a sobreviure”, sentenciava el Valerio. I, una estona després, el Miquel afegia: “Quan vius al carrer perds tot allò que tenies a la vida, només pots sobreviure i oblidar-ho”.\n“Avui no ens despertarà la policia”\nA Barcelona, unes 1.200 persones viuen al carrer i més de 2.100 dormen als albergs i els centres públics i privats que existeixen a la ciutat. Ningú viu al carrer perquè vol i això és el que hem volgut explicar a Intempèrie d’una manera lúdica i reflexiva.\nEn aquest context, una trentena de persones també han passat la nit al ras. L’acció pretenia incomodar però, en cap cas, simular l’experiència de dormir al carrer; “això no ho sabrem mai perquè quan tens casa teva pots aixecar-te i marxar”, explica el director d’Arrels, Ferran Busquets.\n“El fred ha estat el menys important; he pogut dormir amb el mòbil i les sabates sense por a patir un robatori”, comentava el Davide, que després de vuit anys vivint al carrer ara viu en un pis. Per al Sergio, que ha dormit moltes nits al carrer, el pitjor és la inseguretat i la por, així com la duresa del terra i les conseqüències en la salut. Una altra persona que encara dorm al carrer i que dissabte també la va passar al ras a Intempèrie va anar a dormir exclamant: “Avui no ens despertarà la policia”.\nQui té el poder: els governs o la ciutadania?\nEn un dels espais de reflexió a la plaça de Margarida Xirgu, un cartell preguntava a tots els assistents: qui creus que té el poder per millor la situació: els governs o la ciutadania? “La solució depèn dels governs, cal que actuïn però si no fem pressió no ho faran; la gent tenim la força”, argumentava un dels assistents. I una altra persona afegia: “El poder el tenen els governs, però cada cop hi ha més activisme i els governs no en poden restar aliens”.\nEl Manel, que ha viscut cinc anys al carrer, donava algunes pistes: “Es creuen que amb un alberg s’arregla el problema però estan molt confosos, aquesta no és la solució; quan arriba l’últim dia en què pots estar a l’alberg i no et donen una solució el teu cap ja comença a donar voltes perquè vas de nou al carrer”.\nDes d’Arrels creiem que és possible aconseguir que ningú hagi de dormir al carrer i que administracions públiques i ciutadania hi juguen un paper important. Les primeres, amb polítiques públiques que garanteixin el dret a l’habitatge, amb recursos adaptats a les necessitats de les persones i pactes polítics que abordin la problemàtica a llarg termini. La ciutadania, com a actor principal per reivindicar i aconseguir els drets sense descans.\nLa nit d’Intempèrie va acabar amb un recital de poesia del David Fernández amb música de la Lu Rois. Abans d’anar a dormir, l’Alfredo compartia amb el David Fernández i les persones assistents part de la seva història i els sentiments que l’havien acompanyat vivint al carrer: rebuig i soledat. I la conversa acabava amb aquestes paraules de l’Alfredo: “A poc a poc hem d’aconseguir que ningú dormi al carrer”. Fem-ho possible.\nA l’esdeveniment d’Intempèrie hem volgut aconseguir els diners necessaris per garantir l’allotjament de 200 persones sense llar durant un mes. Ens ajudes a aconseguir més nits?\nMira aquí les fotos d’Intempèrie!


Differences between revisions 1 and 260 (spanning 259 versions)\n⇤ ← Revision 1 as of 2007-01-22 13:56:43 →\n← Revision 260 as of 2009-04-18 14:44:29 → ⇥\nAquí caldria posar les intruccions per a connectar-s'hi.\nLa propera reunió (de fet, la primera) es farà el dia 1 de febrer a les 21.00 h. La durada aproximada serà d'una hora.\n*Trobada del LoCo a Sant Cugat del Vallès\n||<tablestyle="float:right; font-size: 0.9em; background:#F1F1ED; margin: 0 0 1em 1em;" style="padding:0.5em; ">'''Índex'''<
><<TableOfContents>>||\nLes reunions del Catalan LoCo Team són al canal d'irc #ubuntu-cat d'irc.freenode.net.<
>\nEn trobareu les transcripcions integrades dins del wiki [[CatalanTeam/IRC/Logs|aquí]].\nPer connectar-vos-hi, només cal engegar un programa de xat com l'xchat, el gaim, o d'altres, connectar-vos al servidor irc.freenode.net, configurar el vostre àlies i unir-se al canal ubuntu-cat (join #ubuntu-cat). [[CatalanTeam/IRC|Aquí]] hi ha instruccions més detallades i [[CatalanTeam/InstruccionsXatKopete|aquí]] hi ha un tutorial detallat per connectar-s'hi amb el Kopete.\nA les reunions és on es decideixen les qüestions importants del LoCo. Per això, el dret de vot està restringit als [[https://launchpad.net/~ubuntu.cat/+members|membres de l'equip]].\n== Propera reunió ==\nLa cinquantacinquena reunió es farà el dia 1 de maig de 2009 a les 22.00 h, hora catalana. La durada serà d'una hora, aproximadament.\nL'ordre del dia es tancarà el 29 d'abril a les 23:59 hora catalana.\n=== Ordre del dia ===\n||[[http://wiki.ubuntu.com/Sergi_Tur|Sergi Tur]]||'''Festa a Terrassa''' <
> Últims retocs a la [[http://wiki.ubuntu.com/CatalanTeam/JauntyJackalope|Festa de Terrassa]] que es farà els propers 8 i 9 de maig.||\n||IvàBurgos||'''UDS a Barcelona''' <
> Tal i com ha anunciat en Mark Shuttleworth, el proper [[http://wiki.ubuntu.com/UDS|UDS]] es farà a Barcelona del [[http://www.jonobacon.org/2009/02/19/announcing-the-karmic-koala-ubuntu-developer-summit/|25 al 29 de maig]]. Estat de la qüestió. ||\n== Reunions fetes ==\n=== Cinquantaquatrena reunió (2009-04-16) ===\nResum de la reunió del 16 d'abril de 2009 per IRC al canal #ubuntu-cat@freenode.net <
>\nSeguim cercant un local cèntric a Barcelona per a la festa final de la propera UDS de finals de maig.\nJa està provada la pàgina per a la inscripció a la festa de Terrassa. Se cercarà gent a les llistes disposada a donar un cop de mà amb el manteniment del nou web. Al nou lloc web s'hi afegiran els fitxers de documentació oficials traduïts per l'equip de traducció d'Ubuntu al català. Es treu l'enllaç a la distribució gobuntu per obsoleta.\n=== Cinquantatresena reunió (2009-04-01) ===\nResum de la reunió de l'1 d'abril de 2009 per IRC al canal #ubuntu-cat@freenode.net <
>\nEls preparatius del la propera festa d'instaŀlació a Terrassa continuen endavant.\n=== Cinquantadosena reunió (2009-03-16) ===\nResum de la reunió del 16 de març de 2009 per IRC al canal #ubuntu-cat@freenode.net <
>\nEls preparatius del la propera UDS per part del LoCo continuen endavant.\nDecidim que els moderadors deixaran passar missatges a les llistes de correu en altres idiomes que tinguin relació amb activitats de l'equip.\nFins divendres, tenim temps per a millorar la nota de premsa de [[https://wiki.ubuntu.com/CatalanTeam/JauntyJackalope/GTDifusió|crida a la participació]] de la propera festa d'instal·lació. Després, es farà una difusió de la mateixa.\n=== Cinquantaunena reunió (2009-03-01) ===\nResum de la reunió de l'1 de març de 2009 per IRC al canal #ubuntu-cat@freenode.net <
>\nEs decideix que la periodicitat i l'horari de les reunions són les correctes. L'organització de la festa Jaunty segueix endavant sense entrebancs.\nNo comprarem el domini ubuntaires.cat, almenys de moment.\n=== Cinquantena reunió (2009-02-16) ===\nResum de la reunió del 16 de febrer de 2009 per IRC al canal #ubuntu-cat@freenode.net <
>\nVista la baixa concurrència a les últimes reunions, es decideix enviar un correu a la llista de l'equip per fer un toc al personal a fi de que no es despisti tant.\nRespecte el primer tema, la festa de Terrassa, s'intentarà que a la propera reunió es pugui saber l'estat de la situació.\nRespecte el nou lloc web, es consulta a en Toni Hermoso per l'estat de la migració del/s servidor/s que han d'hostatjar el lloc web d'ubuntu.cat, entre d'altres. Sembla que ja queda poc per a tenir-ho enllestit. En Toni Hermoso ens tindrà informats.\n=== Quarantanovena reunió (2009-02-01) ===\nResum de la reunió de l'1 de febrer de 2009 per IRC al canal #ubuntu-cat@freenode.net <
>\nS'afegeix una [[https://wiki.ubuntu.com/CatalanTeam/web/desenvolupament/estructura_contingut pàgina al wiki]] on posar de manera estructurada tota la informació (bé, el concepte, no la informació en sí) que ja desenvoluparem/estructurarem posteriorment.\nEn aquest pas hem de decidir QUÈ hi posem, i en quina jerarquia. Encara no cal decidir COM ho presentem (si a la pàgina principal, si amb un menú, si amb blocs, etc.)\n=== Quarantavuitena reunió (2009-01-16) ===\nResum de la reunió del 16 de gener de 2009 per IRC al canal #ubuntu-cat@freenode.net <
>\nEs decideix fer la festa a l'IES Nicolau Copèrnic de Terrassa.\nEs queda pendent de que els "infiltrats" que tenim a l'organització, preguntin si les dates que hem pensat els semblen correctes, exactament de quins recursos disposarem, franja horària, etc...\nEs queda en començar ja a pensar activitats per a fer.\n=== Quarantasetena reunió (2008-12-16) ===\nResum de la reunió del 16 de desembre de 2008 per IRC al canal #ubuntu-cat@freenode.net <
>\n=== Quarantasisena reunió (2008-12-01) ===\nResum de la reunió de l'1 de desembre de 2008 per IRC al canal #ubuntu-cat@freenode.net <
>\n([[CatalanTeam/IRC/Logs/20081201-CatalanTeam|transcripció completa ]])\nAcceptem el David Pinilla ([[ https://wiki.ubuntu.com/DPini|DPini ]]) a l'equip d'ubuntaires.\nEs valora la festa d'Amer positivament i s'apunten problemes a superar a la propera festa.\n=== Quarantacinquena reunió (2008-11-16) ===\n=== Quarantaquatrena reunió (2008-11-01) ===\n=== Quarantatresena reunió (2008-10-16) ===\nResum de la reunió del 16 d'octubre de 2008 per IRC al canal #ubuntu-cat@freenode.net <
>\n([[CatalanTeam/IRC/Logs/20081016-CatalanTeam|transcripció completa ]])\n==== Temes tractats ====\n=== Quarantadosena reunió (2008-10-01) ===\nResum de la reunió de l'1 d'octubre de 2008 per IRC al canal #ubuntu-cat@freenode.net <
>\n([[CatalanTeam/IRC/Logs/20081001-CatalanTeam|transcripció completa ]])\n=== Quarantaunena reunió (2008-09-01) ===\nResum de la reunió de l'1 de setembre de 2008 per IRC al canal #ubuntu-cat@freenode.net <
>\n([[CatalanTeam/IRC/Logs/20080901-CatalanTeam|transcripció completa ]])\n=== Quarantena reunió (2008-07-16) ===\nResum de la reunió del 16 de juliol de 2008 per IRC al canal #ubuntu-cat@freenode.net <
>\n([[CatalanTeam/IRC/Logs/20080716-CatalanTeam|transcripció completa ]])\n=== Trentanovena reunió (2008-07-01) ===\nResum de la reunió de l'1 de juliol de 2008 per IRC al canal #ubuntu-cat@freenode.net <
>\n=== Trentavuitena reunió (2008-06-16) ===\nResum de la reunió del 16 de juny de 2008 per IRC al canal #ubuntu-cat@freenode.net <
>\n([[CatalanTeam/IRC/Logs/20080616-CatalanTeam|transcripció completa ]])\n=== Trentasetena reunió (2008-05-16) ===\nResum de la reunió del 16 de maig de 2008 per IRC al canal #ubuntu-cat@freenode.net <
>\n=== Trentasisena reunió (2008-05-01) ===\nResum de la reunió de l'1 de maig de 2008 per IRC al canal #ubuntu-cat@freenode.net <
>\nCelebrarem el primer aniversari de l'oficilitat del LoCo anant a dinar el 18 de maig a [[http://www.tusrestaurantes.com/can_roca_d_esponella|Esponellà]], coordenades al Google Maps: 42.1769° 2.79542°\n=== Trentacinquena reunió (2008-04-16) ===\nResum de la reunió del 16 d'abril de 2008 per IRC al canal #ubuntu-cat@freenode.net <
>\nEls organitzadors quedem allà a les 9:30 h, davant de la biblioteca de Caldes de Montbui, hi ha un bar.\nS'estudia la possibilitat de vendre claus USB per comptes de CD per tal d'evitar que es llencin en poc temps i mirar de ser més sostenibles.\nEL Josep ha donat una [[http://www.caldesdemontbui.cat/plana.php?idplana=281&idp=280&idnot=722|roda de premsa]] per a presentar la festa Hola Hardy.\nS'acaben de repartir les tasques de la gimcana de la tarda.\n=== Trentaquatrena reunió (2008-04-01) ===\nResum de la reunió de l'1 d'abril de 2008 per IRC al canal #ubuntu-cat@freenode.net <
>\n([[CatalanTeam/IRC/Logs/20080401-CatalanTeam|transcripció completa ]])\nEl nom de la festa és HolaHardy.\nLa gimcana de la tarda està gairebé enllestida i ens confirmen que disposarem de la biblioteca tot el dia.\nEns aniria molt bé algú que tingues ganes de fer una presentació d'Ubuntu! Si no disposem de ningú, és una activitat menys que farem.\n=== Trentatresena reunió (2008-03-16) ===\nResum de la reunió del 16 de març de 2008 per IRC al canal #ubuntu-cat@freenode.net <
>\nInstall-Party i FestaHardy (de moment sense nom) a Caldes de Montbui\nEl 26 d'abril ens n'anem a Caldes a fer-hi una install-party al matí i la FestaHardy a la tarda. Disposarem de wifi, resoldrem dubtes i farem algun altre acte. Poseu-hi les idees al wiki. A la FestaHardy volem convidar un esplai del poble per a fer-hi una gimcana.\nContactarem el JosepGallart per veure de què podem disposar a la tarda, hi ha un centre cívic a prop que podríem utilitzar si demana permís després de Setmana Santa. Ens aniria molt bé algú que tingues ganes de fer una presentació d'Ubuntu!\n=== Trentadosena reunió (2008-03-01) ===\nResum de la reunió de l'1 de març de 2008 per IRC al canal #ubuntu-cat@freenode.net <
>\nInstall-Party a Caldes de Montbui\nEl 26 d'abril ens n'anem a Caldes a fer-hi una install-party al matí. Disposarem de wifi, resoldrem dubtes i és possible que hi fem algun altre acte. En parlarem a la llista. Anirem a dinar a un restaurant a prop.\n=== Trentaunena reunió (2008-02-16) ===\nResum de la reunió del 16 de febrer de 2008 per IRC al canal #ubuntu-cat@freenode.net <
>\n* Nova estructura del wiki: s'han presentat diverses propostes que s'han reduit a dues i es votaran mitjançant el Launchpad quan estiguin més perfilades. S'avisarà a la llista. Quant a continguts, es mirarà d'organitzar-los una mica i s'estudiarà d'una vegada la pàgina a ubuntu.cat.\n=== Trentena reunió (2008-02-01) ===\nResum de la reunió de l'1 de febrer de 2008 per IRC al canal #ubuntu-cat@freenode.net <
>\n([[CatalanTeam/IRC/Logs/20080201-CatalanTeam|transcripció completa ]])\n* Hostatgeria d'imatges ISO de l'equip: aprofitarem el servidor de Caliu per a penjar-hi les catalanitzacions i personalitzacions de les ISO d'Ubuntu. Es farà amb un sistema d'autoria de les imatges. No hi ha novetats perquè el Rafael Carreras no ha fet la feina. :-)\n* Traducció del nou manual d'Ubuntu: no hi ha prou voluntaris.\n* Admetem el [[PatrickDavies|Jonathan Patrick]] (https://launchpad.net/~jpatrick) com a nou membre de l'equip.\n* Pàgina amb el calendari d'activitats: deriva cap a la necessitat de replantejament de l'estructura del wiki.\n* Política lingüística a les CatalanRemix: no es decideix cap canvi, qui fa la iso decideix què hi posa.\n=== Vintinovena reunió (2008-01-16) ===\nResum de la reunió del 16 de gener de 2008 per IRC al canal #ubuntu-cat@freenode.net <
>\n* Més merxandatge del LoCo: podrien fer-se enganxines, però encara estem mirant la manera (manca temps). Ningú no vol tasses d'Ubuntu a 6€ com proposava el LoCo alemany.\n=== Vintivuitena reunió (2008-01-01) ===\nResum de la reunió de l'1 de gener de 2008 per IRC al canal #ubuntu-cat@freenode.net <
>\n([[CatalanTeam/IRC/Logs/20080101-CatalanTeam|transcripció completa ]])\n* Hostatgeria d'imatges ISO de l'equip: aprofitarem el servidor de Caliu per a penjar-hi les catalanitzacions i personalitzacions de les ISO d'Ubuntu. Es farà amb un sistema d'autoria de les imatges.\n* Més merxandatge del LoCo: es faran 100 noves samarretes amb un nou disseny. En parlarem el dia 2 a les 21:00 h a l'irc.\n* Acte de presentació/dinar/elquesigui del KDE 4: es comentarà a la llista de KDE i es mantindrà informada la llista de l'equip.\n=== Vintisisena reunió (2007-12-01) ===\nResum de la reunió de l'1 de desembre de 2007 per IRC al canal #ubuntu-cat@freenode.net <
>\n([[CatalanTeam/IRC/Logs/20071201-CatalanTeam|transcripció completa ]])\n* Nom de la festa Hardy: com que encara no és urgent, deixem aparcada la decisió.\n* S'ha estudiat el sistema d'hostatgeria d'imatges ISO per tal que sigui més còmode, però encara s'ha d'estudiar una mica més.\n=== Vinticinquena reunió (2007-11-16) ===\nResum de la reunió del 16 de novembre de 2007 per IRC al canal #ubuntu-cat@freenode.net <
>\n* La llicència predeterminada del projecte ubuntaires serà la GPL. Si cal afegir-ne d'altres, es pot fer més endavant.\n* Demanar un "cloack" al Freenode per al LoCo: s'aprova que es demanarà.\n=== Vintiquatrena reunió (2007-11-01) ===\nResum de la reunió de l'1 de novembre de 2007 per IRC al canal #ubuntu-cat@freenode.net <
>\n* GrescaGutsy: Tot va anar força bé, però s'ha de millorar la presentació.\n* Nom per a la propera festa. En van sortir uns quants, però no en vam trobar cap amb un significat similar al de Festa o Gresca. Com a exemple: Histèrica Hardy, Hiper* Hardy (moltes opcions aquí) i Horta Hardy que ens donaria l'oportunitat d'anar al barri de Barcelona, a Horta de Sant Joan o a l'Horta de València, entre d'altres.\n* Es parla que s'ha tancat el projecte ubuntaires al Launchpad, probablement per manca d'ús i perquè la descripció estava en català i no l'entenien. Es decideix reclamar-ho per tal d'usar-lo.\n=== Vintitresena reunió (2007-10-16) ===\nResum de la reunió del 16 d'octubre de 2007 per IRC al canal #ubuntu-cat@freenode.net <
>\n([[CatalanTeam/IRC/Logs/20071016-CatalanTeam|transcripció completa ]])\n* GrescaGutsy: Tot està ja a punt.\n* Manca veure si algú pot fer la intervenció per videoconferència de 5 minuts per a les Nits a l'Àtic d'Amposta, el dia 19.\n* Es decideix crear pàgines al wiki per a gent amb proximitat geogràfica, amb el nom genèric «colles». Així, les pàgines hauran de tenir el camí CatalanTeam/Colles/NomComarcaoCiutatoElquesigui.\n=== Vintidosena reunió (2007-10-01) ===\nResum de la reunió de l'1 d'octubre de 2007 per IRC al canal #ubuntu-cat@freenode.net <
>\n* GrescaGutsy: es confecciona l'horari de la Gresca d'Olot, de 9:30 a 20:00 h, dissabte 20 d'octubre.\n* Es contactarà l'OrestesMas per a la presentació i l'AlexMuntada per a la festa de signatures GPG.\n=== Vintiunena reunió (2007-09-16) ===\nResum de la reunió del 16 de setembre de 2007 per IRC al canal #ubuntu-cat@freenode.net <
>\n* GrescaGutsy: L'horari de la Gresca a Olot serà de 9 a 20 h, dissabte 20 d'octubre.\n* Samarretes LoCo: Quedem que demanarem 100 samarretes negres a dos colors i una sola cara. El CarlesOriol farà el disseny i el RafaelCarreras les encarregarà. El finançament es farà entre 9 membres de l'equip que s'han ofert a pagar 50 € cadascun (són diners a recuperar quan es venguin les samarretes). Aquests membres ingressaran els diners al compte del Rafael.\n* També s'imprimiran de manera professional 50 CD amb la Gutsy catalanitzada.\n* S'informa el [[FerranOrga|Ferraann]] del procediment d'admissió a l'equip d'ubuntaires.\n=== Reunió extraordinària (2007-09-09) ===\nResum de la reunió del 9 de setembre de 2007 per IRC al canal #ubuntu-cat@freenode.net <
>\n* GrescaGutsy: Es repassa els oferiments de llocs que tenim per a celebrar-la i s'aprova anar a Olot. Així mateix, es vota anar-hi dissabte 20/10, tot i que queda pendent que la organització de "La Volcànica" ens confirmi que els va bé. En cas de problema, seria possible anar-hi diumenge 21/10.\nRespecte els CD de la Gutsy catalanitzada, votem per a decidir si fem imprimir 50 unitats i, en contrapartida, els venem a 1€ (per sota preu de cost) i guanya l'opció de '''SI'''.\n* Samarretes LoCo: Quedem en que demanarem pressupost per a samarretes a dos colors i una sola cara. Posteriorment, quan els tinguem, parlarem de com financem la compra inicial.\n* Format adreces ubuntu.cat: A partir d'una proposta d'estandaritzar el format de adreces de correu ubuntu.cat, s'ha efectuat votació i ha guanyat l'opció que sigui lliure el format de la mateixa.\n=== Dinovena reunió (2007-09-01) ===\nResum de la reunió del 1 de setembre de 2007 per IRC al canal #ubuntu-cat@freenode.net <
>\n* Es repassa les activitats, i el seu resultat, efectuades a la FestaFeisty a fi de valorar la seva repetició a la GrescaGutsy.[[https://wiki.ubuntu.com/CatalanTeam/Reunions/Propostes|Aquí]] trobareu un resum de les conclusions.\n* Es valora, vota i aprova per unanimitat la convenció per a posar noms a les pàgines del wiki en el següent format: NomDeLaPàgina. O sigui, paraules juntes i començant sempre per majúscula.\n=== Dissetena reunió (2007-07-16) ===\nResum de la reunió del 16 de juliol de 2007 per IRC al canal #ubuntu-cat@freenode.net <
>\n* Definició de la mínima assistència de membres de l'equip a les reunions per a poder prendre decisions. Acord de quòrum mínim necessari per a les decisions a les reunions del LoCo que serà de 5 membres fins que siguem 150 membres. S'ha inclòs la taula a l'esborrany de la normativa d'accés per als membres de l'equip.\n* Consegüentment, ja podem fer la votació de la normativa d'accés a ser membre de l'equip. [[CatalanTeam:Reunions/Propostes/versio_definitiva|Esborrany per a la votació]]\n=== Setzena reunió (2007-07-08) ===\nResum de la reunió del 8 de juliol de 2007 per IRC al canal #ubuntu-cat@freenode.net <
>\n* Canvis en l'admissió de membres de l'equip. Es voten les esmenes realitzades en diversos punts i s'acorda un [[CatalanTeam:Reunions/Propostes/versio_definitiva|esborrany definitiu]] que el votaran els membres de l'equip en una enquesta al Launchpad. Esperarem a fer la votació a tenir decidit el mínim de representació necessària a les reunions per a validar votacions.\n* Canvi de periodicitat de les reunions de l'equip. S'acorda passar a fer dues reunions mensuals, els dies 1 i 16 de cada mes, a les 22:00 h.\n=== Quinzena reunió (2007-07-01) ===\n=== Catorzena reunió (2007-06-24) ===\nResum de la reunió del 24 de juny de 2007 per IRC al canal #ubuntu-cat@freenode.net <
>\n([[CatalanTeam/IRC/Logs/20070624-CatalanTeam|transcripció completa ]])\n* Canvis en l'admissió de membres de l'equip. Es trasllada la pàgina de l'esborrany del procediment d'admissió de nous membres de l'equip a [[CatalanTeam/Reunions/Propostes|una pàgina del wiki de l'equip]]. Es modificarà aquí i l'enllestirem per a votar-lo diumenge vinent a la propera reunió. El procediment d'admissió a l'equip del Launchpad s'inclourà a l'esborrany.\n=== Tretzena reunió (2007-06-17) ===\nResum de la reunió del 17 de juny de 2007 per IRC al canal #ubuntu-cat@freenode.net <
>\n([[CatalanTeam/IRC/Logs/20070617-CatalanTeam|transcripció completa ]])\n* Correu @ubuntu.cat. S'acorda oferir comptes de de correu de Gmail a tots els membres de l'equip, no redireccions.\n* Votació del Quòrum necessari a les votacions. S'acorda acceptar l'esborrany de l'AlexMuntada. A partir d'ara, quan no s'assoleixi el consens a les reunions, es faran votacions al Launchpad entre els membres de l'equip.\n* Creació d'un Consell de la Comunitat. Es desestima de moment. Es constata que no som encara una comunitat tan gran com per a que faci falta.\n* Al final de la reunió es va comentar la possibilitat de canviar l'admissió de l'equip al Lauchpad de moderat a restringit. D'aquesta manera, no s'hauria de denegar l'accès a ningú. No es va arribar a cap acord i es va aplaçar per a la següent reunió.\n=== Dotzena reunió (2007-06-10) ===\nResum de la reunió del 10 de juny de 2007 per IRC al canal #ubuntu-cat@freenode.net <
>\n* Correu @ubuntu.cat. S'ha comprovat que amb un domini de correu de Gmail es pot comptar amb 100 comptes de correu. Es constata que pot ser un problema donar adreces a tothom i s'ha de pensar com repartir-les.\n* Premis per a la instal·lació in situ. A molta gent no li ha agradat la idea, per la qual cosa es desestima.\n* Nova llista de correu. S'acorda la creació d'una llista de correu per a l'equip, oberta a tothom qui hi vulgui ser i recomenada especialment als membres de l'equip, ja que és on es discutiran els assumptes directament relacionats amb l'equip. Ja s'ha creat. Per a subscriure-s'hi: https://lists.lafarga.cpl.upc.edu/mailman/listinfo/ubuntucat-equip\n* Votació del Quòrum necessari a les votacions. Per manca de temps, es postposa a la setmana vinent.\n=== Onzena reunió (2007-06-03) ===\nResum de la reunió del 3 de juny de 2007 per IRC al canal #ubuntu-cat@freenode.net <
>\n* Sistema d'admissió de punts a l'ordre del dia. Decidim deixar-ho tal i com està.\n* Quòrum necessari per a les votacions. L'AlexMuntada escriurà al wiki una proposta per a la següent reunió, on es decidirà si cal votar-la al Launchpad o acabar-la de corregir.\n* Noves llistes. L'AlexMuntada escriurà al wiki una proposta per a la divisió de la llista en dues, amb exemples pràctics del tipus de temàtica per a cadascuna; també s'inclourà la proposta de moderació de missatges. A la propera reunió es decidirà si cal modificar la proposta i es procedirà a votar-la al Launchpad.\n* Es desestima el canvi de servidor del canal d'IRC atès que ningú ha demostrat cap interès a la llista per fer-lo i tots els presents a la reunió estan en desacord amb la proposta de canvi.\n=== Desena reunió (2007-05-27) ===\nResum de la reunió del 27 de maig de 2007 per IRC al canal #ubuntu-cat@freenode.net<
>\n*Install party. El sentiment general és que ens ho vam passar molt bé, però que l'assistència va ser escassa. Ens hem de plantejar no fer esdeveniments si la concurrència no ha de ser gran. Va fallar la publicitat, potser es podrien fer cartells i enganxar-los a biblioteques, instituts i universitats. Si en ajuntem, ens ho passem bé, però la idea era fer una mica de proselitisme i només hi vam anar els convençuts. Enlloc de muntar 1 install party per a _molta gent_ potser hem de fer instal·lacions personalitzades als que ho vulguin... ens presentem uns quants a casa seva, li fem la instal·lació, ens convida a dinar i marxem. Muntarem una pàgina al wiki per a desenvolupar la idea.\n*Proposta de migració de xarxa d'irc. En PRAEDO va proposar de canviar el canal de xat a irc-catalunya. Segons ell: «Tractant-se de la xarxa irc catalana, convindria potenciar-la i una ajuda seria amb els usuaris de la comunitat catalana d'Ubuntu. El programari irdc que es fa servir és el ratbox. Si finalment es fa, no hi hauria inconvenient en donar privilegis de operador sobre l'ircd als administradors actuals del canal.» No s'arriba a cap conclusió i es deixa la discussió per a la llista, si es veu necessari.\n=== Novena reunió (2007-05-13) ===\nResum de la reunió del 13 de maig de 2007 per IRC al canal #ubuntu-cat@freenode.net<
>\n*Les feines per a la [[CatalanTeam/ApprovalApplication|sol·licitud d'aprovació]] sembla que estan finalitzades. Hem quedat a la UPC amb l'alex_muntada per a assistir uns quants junts a la reunió del Community Council. Es corregeix la data que ens van canviar a meitat de setmana.\n*Moderació del canal de xat. Es decideix posar un missatge a l'UbuCat, l'arualavi posarà l'esborrany al wiki o l'enviarà per correu per a que diguem si ens sembla bé.\n*Moderador, ritme i durada de les reunions. Queda clar que cal intentar anar per feina, fer menys broma i no embrancar-se en discussions eternes. El ponent haurà d'elaborar la proposta abans de presentar-la.\n*Reestructuració lleugera del wiki. En crazyserver ens presentarà una proposta de reestructuració per diumenge vinent.\n=== Vuitena reunió (2007-05-06) ===\nResum de la reunió del 6 de maig de 2007 per IRC al canal #ubuntu-cat@freenode.net<
>\n*N'Àlex Muntada proposa de no utilitzar _(*)ubuntu_ per referir-se a les diferents variants d'ubuntu. En comptes d'aquesta expresió, es decideix per unanimitat utilitzar el genèric _ubuntu_ i especificar kubuntu/xubuntu/edubuntu quan sigui necessàri.\nN'Àlex Muntada proposa una nova variant (segons ell més eficient): _(?:[kx]|ed)?ubuntu_ però em temo que només la farà servir ell pels projectes personals. :-)\n*Es repassa la feina feta a l'[[https://wiki.ubuntu.com/CatalanTeam/ApprovalApplication|Approval Application]]. Es corregeixen algunes errades tipogràfiques, de llengua i de traducció, i es decideix mantenir el format actual amb fotos tot i que hi ha algun penjat (jo :-) ) que hi està en contra (encara que reconec que la pàgina actual fa molt de goig).\n*N'Àlex Muntada avança una [[http://dir.gmane.org/gmane.linux.ubuntu.user.catalan|primícia]]. Encara hi està treballant però serà una eina molt útil per cercar i consultar els temes tractats a la llista de correu.\n*N'Àlex Muntada ens explica que al juliol la CPL-UPC organitza les [[http://www.jornadespl.org/|VI Jornades de Programari Lliure]] i voldria saber si com a LoCo podem encarregar-nos de proposar i atendre alguns convidats d'Ubuntu per les jornades. Aquest tema es proposa de discutir-lo aquí a la llista així que endavant, qui estigui interessat que obri un nou fil.\n*Finalent, Ivà Burgos (arualavi), en nom de Toni Hermoso, recorda que hi ha [[https://wiki.ubuntu.com/CatalanTeam/web/portada|aquesta plana al wiki]] per a fer la portada de [[http://www.ubuntu.cat/]], caldria afegir-hi alguna imatge a l'estil d'[[http://www.ubuntu.com/products/WhatIsUbuntu/desktopedition|aquestes]], així que tothom que hi vulgui col·laborar ja ho sap, la feina es fa a la wiki o sigui que endavant.\n=== Setena reunió (2007-04-29) ===\nResum de la reunió del 29 d'abril de 2007 per IRC al canal #ubuntu-cat@freenode.net<
>\n*Feines pendents per a la sol·licitud d'aprovació. El CarlesOriol començarà el wiki en anglès, amb enllaços a fotos, etc. El RafaelCarreras omplirà el formulari d'aplicació. Ha d'estar tot llest pel dia 12 de maig, la reunió del Community Council per a discutir l'aprovació és el 16. D'altra banda, els responsables dels LoCo Teams d'Ubuntu encara no tenen clara la definició de Loco i potser aquest dissabte, a Sevilla, arriben a alguna conclusió.\n*Rellançament del grup del web. El Toni Hermoso ja ha fet una crida a la llista per tal que algú comenci a omplir de continguts [[CatalanTeam/web/portada|el que serà la pàgina principal d'ubuntu.cat]].<
>\n*Nous esdeveniments del LoCo\nImminentment hem de fer, degut a l'expectació generada, una [[CatalanTeam/InstallParty|install party]]. Aquesta es farà diumenge 20 de maig al campus Nord de la UPC de Barcelona.<
>\n=== Sisena reunió (2007-04-22) ===\nResum de la reunió del 22 d'abril de 2007 per IRC al canal #ubuntu-cat@freenode.net<
>\n*La festa va anar molt bé, però va mancar previsió, puntualitat i espectacle.\n*Pengem les fotos al Flickr, s'ha creat un grup per a l'equip: ubuntu-cat.\n*Sol·licitarem l'aprovació oficial del LoCo. La propera reunió del Comunity Council és el 16 de maig i caldria tenir-ho tot llest pel 12 de maig. Contactarem abans el Jono Bacon, la Melissa Draper i el Jordi Mallach.\n*Es confirma en Rafael Carreras com a Team Contact del Catalan LoCo Team i li tocarà defensar l'aprovació al Community Council.\n*El procés d'admisió als diferents elements de l'equip queda de la següent manera:\n-per a subscriure's a la llista de correu, no cal cap requisit<
>\n-per a ser membre de l'equip, cal inscriure-s'hi al Launchpad (equip ubuntu.cat) i, per a ser aprovat/da, cal estar subscrit a la llista de correu<
>\n-per a poder tenir un blog al planeta, cal ser membre de l'equip<
>\n*Participarem a la [[https://wiki.ubuntu.com/TheFunkyFeistyCompetition|Funky Feisty Competition]], parlarem com ho farem a la propera reunió on haurem de tenir ja idees originals.\n*Les discusions sobre els nous esdeveniments i la web es passen a la propera reunió, a realitzar diumenge 29 d'abril a les 22:00 h.\n=== Cinquena reunió (2007-04-15) ===\nResum de la reunió del 15 d'abril de 2007 per IRC al canal #ubuntu-cat@freenode.net<
>\n*'''Intercanvi de Signatures PGP (FestaFeisty)'''<
>S'accepta la proposta de l'[[http://orestes.caliu.cat|Orestes]] de fer un [[CatalanTeam/FestaDeFirmes|intercanvi de signatures PGP]] aprofitant la [[CatalanTeam:festafeisty|Festa Feisty]]. L'organitza l'AlexMuntada a l'estil ràpid de l'[[http://tsdgeos.blogspot.com|Albert Astals]].\n*'''Enviament de la Nota de Premsa per la FestaFeisty'''<
>Els enviaments de la [[CatalanTeam/NotaPremsa|nota de premsa]] es faran a partir de dimarts. Enviem un missatge a la llista dels llocs on les hem enviades. S'envia el text que precedeix els capítols "Quant a" i s'enllaça a la pàgina. La podem enviar a Vilaweb, Avui, El Punt, TVC, Catalunya Ràdio, Rac 1, Ona catalana,... Si algú coneix periodistes, que els ho enviï també. Les entrades als blogs, també s'haurien de comença a fer dimarts.\n*'''Ubicació Geogràfica de l'Equip'''<
>Quant a la ubicació geogràfica de la festa a la pàgina oficial del wiki, es decideix que de moment hi posem Catalan Countries, amb l'enllaç a la Wikipedia i que es treballarà en un petit escrit explicatiu que farà en toniher amb la col·laboració de persones de l'equip de territoris diversos.\n*'''Xerraries Oficials'''<
>Com a persones de contacte oficials per a Ubuntu del nostre equip per a possibles xerrades oficials, hi posarem una pel Principat, una per Balears i una pel País Valencià.\n*'''Coordinador de l'Equip de Difusió'''<
>La proposta de designar una persona encarregada de coordinar i impulsar el grup de difusió es discutirà abans de la [[CatalanTeam:festafeisty|Festa Feisty]].\n*'''Sol·licitud d'aprovació de l'Equip'''<
>Es postposa l'assumpte de l'aprovació del Catalan LoCo Team fins la propera reunió a causa de l'hora. Es convoca la reunió el proper diumenge 22 d'abril.\n=== Quarta reunió (2007-04-01) ===\nResum de la reunió de l'1 d'abril de 2007 per IRC al canal #ubuntu-cat@freenode.net<
>\n* '''CD de la Feisty'''<
>Es va decidir que cadascú faria les còpies que pogués de la Feisty, tant de cara a la festa com posteriorment per a repartir en esdeveniments. Poden o no tenir la caràtula que hi ha al [[CatalanTeam/Grafisme|wiki]].\n* '''Més sobre la Festa Feisty'''<
>La [[CatalanTeam:festafeisty|FestaFeisty]] es farà divendres 20 d'abril a Les Corts (Barcelona) de 20:00 h a 22:00 h. Es passarà una presentació en odp, disposarem d'equip de música amb música lliure, un parell d'ordinadors mostrant la Feisty, organitzarem un concurs per al logo de l'equip, i petarem la xerrada tant entre nosaltres com amb la gent no iniciada que hi assistirà.\n=== Tercera reunió (2007-03-18) ===\nResum de la reunió del 18 de març de 2007 per IRC al canal #ubuntu-cat@freenode.net<
>\n* '''Funcionament del Bot i elecció de nom.'''<
>En RainCT ens va explicar com funciona el bot del canal d'irc i vam acordar anomenar-lo UbuCat.\n* '''[[CatalanTeam:festafeisty|FestaFeisty]]. Acte de presentació de l'Ubuntu 7.04.'''<
>Ja tenim clar que farem una festa el dia 20 d'abril a Les Corts (Barcelona), projectarem una presentació d'*ubuntu. Tindrem un parell d'ordinadors amb Ubuntu i Kubuntu per a ensenyar als assistents i farem còpies de CD de la nova versió en català. El Rafael Carreras enviarà un correu a la llista per a captar voluntaris per a fer merxandatge.\n=== Segona reunió (2007-03-01) ===\nResum de la reunió de l'1 de març de 2007 per irc al canal #ubuntu-cat@freenode.net<
>\n* '''Creació d'una llista de correu per a "l'equip català", sense consultes tècniques.'''<
>Es va decidir no limitar-la a subscrits al Launchpad, però sí a la llista de correu habitual. La subscripció es farà primer amb els missatges moderats i, quan es cregui convenient, es deixarà enviar missatges directament a cada usuari per separat. Es demanarà la llista a Ubuntu.\n* '''Periodicitat de reunions.'''<
>Es va decidir de fer les reunions oficials per irc cada dues setmanes, diumenges al vespre i de només una hora de durada. La propera serà el dia 18 de març.\n* '''Revisió dels LoCos.'''<
>L'Àlex Muntada i el Rafael Carreras seguiran l'actualitat d'aquesta revisió per si hi hem de dir la nostra, encara que som un cas de Loco especial.\n* '''Temàtica permesa al Planeta'''<
>Decidim preparar una enquesta al Launchpad. Ja està activa.\n* '''Aprenentatge del Bot'''<
>Proposta per a començar a ensenyar al bot de l'IRC tot allò que ha de saber. No hi va haver temps, ho traslladem a la propera reunió.\n* '''Festa Feisty. Acte de presentació de l'Ubuntu 7.04.'''<
>No ens vam posar gaire d'acord en què haurem de fer, però vam constatar que encara hi ha temps.\n=== Primera reunió (2007-02-01) ===\nLa primera reunió es va fer el dia 1 de febrer de 2007 a les 22.00 h, hora catalana. La durada va ser d'una hora i mitja. En podeu llegir la [[CatalanTeam/IRC/Logs/20070201-CatalanTeam|transcripció completa]].)\n* '''Trobada a l'Atzusac d'en Tux, Sant Cugat del Vallès'''<
>El dia 17 de febrer, dissabte, a les 17.00 h, ens trobarem a l'Atzusac d'en Tux, un centre de formació a Sant Cugat del Vallès. Allà ens presentarem tots plegats i començarem a organitzar els diversos grups. Hi ha gent que no podrà venir perquè viuen lluny, però ja farem altres trobades a d'altres llocs. Potser ho gravem en video, sinó, ja farem fotos i un resum. Per cert, que les fotos són importants, s'han de documentar aquestes coses. <
>https://wiki.ubuntu.com/CatalanTeam/Trobada07.02\n* '''El lloc web ubuntu.cat'''<
>En Toni Hermoso lidera la gestió del lloc ubuntu.cat. Tot just ara s'ha de decidir quins programes s'instal·len per a gestionar els continguts. Canonical ens ha comprat ubuntu-cat.org. Allà és on es penjarà la documentació traduïda com fan els altres LoCos. S'obrirà un fòrum a ubuntuforums.org [Orestes]. ubuntu.cat podria ser un portal o una còpia d'ubuntu-cat.org, ja veurem. <
>https://wiki.ubuntu.com/CatalanTeam/web\n* '''Els cursos'''<
>Hi ha un curs en marxa, prèviament a la formació del LoCo. També hi ha gent disposada a donar cursos i xerrades, però cap d'organitzada. N'hi ha unes quantes persones que ja tenen muntats o a mig muntar cursos d'*ubuntu. Cal documentar-ho: poseu-hi detalls a <
>https://wiki.ubuntu.com/CatalanTeam/difusio\n* '''Els crèdits de Programari Lliure'''<
>Al wiki de difusió hi ha tota la documentació generada. En Jordi Alins lidera aquest grup que pretén que alguna universitat doni crèdits de lliure elecció de programari lliure. Calen professors, patrocinadors i convèncer les universitats. És factible fer-ho. L'Àlex Muntada, membre de la Càtedra de PL de la UPC, farà unes gestions per a veure com està el terreny.<
>https://wiki.ubuntu.com/CatalanTeam/difusio\nPer connectar-vos-hi, només cal engegar un programa de xat com l'xchat, el gaim, o d'altres, connectar-vos al servidor irc.freenode.net, configurar el vostre àlies i unir-se al canal ubuntu-cat (join #ubuntu-cat). Aquí hi ha instruccions més detallades i aquí hi ha un tutorial detallat per connectar-s'hi amb el Kopete.\nA les reunions és on es decideixen les qüestions importants del LoCo. Per això, el dret de vot està restringit als membres de l'equip.\nLa cinquantacinquena reunió es farà el dia 1 de maig de 2009 a les 22.00 h, hora catalana. La durada serà d'una hora, aproximadament. L'ordre del dia es tancarà el 29 d'abril a les 23:59 hora catalana.\nFesta a Terrassa\nÚltims retocs a la Festa de Terrassa que es farà els propers 8 i 9 de maig.\nUDS a Barcelona\nTal i com ha anunciat en Mark Shuttleworth, el proper UDS es farà a Barcelona del 25 al 29 de maig. Estat de la qüestió.\nCatalanTeam/Reunions (last edited 2022-01-03 13:26:08 by rafael-carreras)


Santiago Abascal visita la colònia per exigir un 155 permanent - XCatalunya.cat\nSantiago Abascal visita la colònia per exigir un 155 permanent\nSantiago Abascal demana una “aplicació permanent” i “sostinguda” del 155 a Catalunya\nEl president de Vox, Santiago Abascal, ha demanat una “aplicació permanent” i “sostinguda” del 155 “fins al restabliment de l’ordre constitucional”. “Especialment per als nens que no poden estudiar en la seva llengua”, ha dit el líder ultra davant d’unes sis-centes persones que han assistit aquest dimecres al vespre a l’Auditori de Cornellà per celebrar el primer aniversari de l’entrada de Vox al Parlament.\nPer la seva banda, el líder de Vox a Catalunya, Ignacio Garriga, ha fet una crida per combatre el “multiculturalisme”, vinculant immigració i delinqüència. “La integració amb altres cultures no funciona”, ha afirmat. Així, Garriga ha demanat que “Catalunya no es converteixi en Algèria”. “Això no és racisme, és sentit comú”, ha afegit.\nUnes dues-centes persones, entre elles dos diputats de la CUP, s’han concentrat als voltants de l’Auditori per denunciar les posicions “racistes, trànsfobes, homòfobes, classistes i patriarcals” de la formació. Més d’una trentena d’entitats antifeixistes, entre elles la CUP i ERC de Cornellà, l’ANC, Òmnium, la CGT, Unitat Contra el Feixisme i el Racisme (UCFR), Sense Fronteres Cornellà i nombroses entitats feministes i culturals, havien convocat la marxa, a part de criticar l’Ajuntament de Cornellà per llogar l’espai al partit d’ultradreta.\nAniversari per l’entrada al Parlament\nVox va entrar al Parlament amb 11 diputats (7,67% dels vots) a les eleccions del 2021, quan es va convertir de cop en quarta força política a Catalunya, per davant de la CUP, els comuns, Ciutadans i PP.\nDesprés d’emetre un vídeo d’autopromoció sobre el primer any de legislatura, que ha durat uns tres quarts d’hora, Garriga ha reivindicat que els onze diputats de Vox han “trencat el consens separatista” a Catalunya. “Això només ha estat el començament”, ha avisat en la seva única intervenció en català del discurs.\nGarriga ha atacat els socialistes per ser “col·laboradors” d’ERC. “Ni Illa ni Aragonès són la solució per a Catalunya, són responsables dels barris degradats per la política de fronteres obertes”, ha dit Garriga, que també els ha recriminat “les restriccions de la nova religió climàtica” i “l’espoli fiscal separatista”. “La Catalunya postseparatista és possible i és necessària. La construirem amb vosaltres fins a la victòria final”, ha remarcat.\n200 persones clamen contra Vox\nAbans de l’inici de l’acte, prop de 200 persones s’han manifestat a les portes de l’Auditori de Cornellà contra l’acte dels ultradretans. Convocats per una trentena d’entitats antifeixistes, els manifestants han exhibit pancartes rebutjant la presència de Vox a la ciutat. “Baix Llobregat antifeixista” i “Fora feixistes dels nostres barris” han estat les proclames més repetides sota un fort cordó policial que blindava l’accés a l’Auditori.\nEls manifestants també han criticat la presència dels Mossos. Coincidint amb l’inici de l’acte a l’interior de la sala, però, la protesta ha abandonat la zona de l’Auditori per anar fins a l’Ajuntament. La marxa ha retret al govern local que hagi llogat un equipament municipal a la formació d’Abascal.\nAnterior Joan Canadell explica els cinc punts claus per assolir la independència\nNePròximxt La presumpta filla de Juan Carlos I de España es presenta a Zarzuela i passa això


Polítiques municipals, immigració i cohesió social. Consideracions davant les eleccions municipals del proper 22 de maig de 2011 - Blog de CJ\nNavega: Home » 2011 » May » 16 » Polítiques municipals, immigració i cohesió social. Consideracions davant les eleccions municipals del proper 22 de maig de 2011\n16 May 2011 · per Cristianisme i Justícia · a Drets humans, Migracions i refugi, Veus\nLa diversitat ja és una realitat ben evident a la nostra societat. Per primer cop, un bon nombre d’estrangers extracomunitaris podran exercir per primera vegada el dret de sufragi. Encara que la crisi econòmica hagi fet minvar l’entrada de persones, el percentatge de població estrangera a Catalunya supera el 16%, i en alguns municipis amb índex superiors als 20 i 30% d’immigració. Això mostra la importància de la gestió del fet migratori als nostres pobles i ciutats. Si fins ara el més important era l’acolliment, i encara ho segueix sent, el repte fonamental en aquests moments és garantir la integració dels nouvinguts i de les diferents minories culturals, la cohesió social i la convivència, així com evitar fenòmens d’exclusió.\nMalauradament, l’actual crisi econòmica, responsable de l’increment de l’atur i la precarietat social, colpeja també amb força a la població procedent de la immigració, talla processos d’integració, crea tensions en la convivència i fa créixer una visió negativa respecte dels immigrats i de les minories culturals, contemplats més aviat com un problema. Això es veu agreujat per l’ús perillós de la qüestió migratòria que fan alguns partits polítics, amb la intenció de treure profit electoral mitjançant l’explotació de prejudicis i oferint solucions populistes.\n1. Que la immigració no sigui contemplada en els programes i discursos electorals de forma populista o demagògica, explotant les pors, mala informació o prejudicis de la població, ni es plantegi com un problema, sinó com un fet generador de diversitat cultural i progrés social.\n2. Que, en l’elaboració de cadascun dels diferents apartats dels programes electorals, es tingui present la realitat de la immigració i de les minories culturals d’una manera àmplia i transversal.\n3. Que es simplifiquin els tràmits burocràtics i s’unifiquin els criteris i requeriments que es demanen a les persones immigrades en tot allò relacionat amb la seva situació jurídica. Les oficines d’atenció al ciutadà, han de ser espais d’acollida, d’orientació i suport per a tota persona que ho necessiti.\n4. Que no és dificulti l’accés dels immigrats a l’empadronament, necessari per exercir drets bàsics com la sanitat i l’ensenyament, ja que això podria comportar l’exclusió social d’uns veïns i impedir polítiques socials apropiades a la realitat de cada municipi.\n5. Que es realitzin campanyes de sensibilització basades en la recuperació de la memòria històrica, per tal d’afavorir una acollida positiva dels nouvinguts i la seva integració social.\n6. Que es facin més esforços per afavorir una adequada integració entre autòctons i nouvinguts, entre majoria i minories culturals. És necessari que es fomenti la participació de tots els ciutadans en tot tipus d’activitats culturals i festives i en els mitjans de comunicació públics locals.\n7. Que es promogui, juntament amb els altres administracions, l’accés a un habitatge digne per tothom, i es tingui especial cura de la rehabilitació d’edificis i la millora dels equipaments dels barris més desfavorits socialment, on han sorgit precisament alguns conflictes.\n8. Que es desenvolupin polítiques actives en relació a l’ús dels espais públics per tal d’afavorir la interrelació i la coneixença mútua entre tots els veïns autòctons i nouvinguts i s’evitin concentracions excessives de nouvinguts en determinats barris, ja que això fomenta l’exclusió social.\n9. Que es respecti plenament la llibertat religiosa de tots, que inclou el dret a manifestar públicament les pròpies creences i exercir en condicions dignes les pràctiques religioses. Cal que es faciliti a les diferents comunitats religioses, la creació o accés a llocs dignes destinats al culte i la pregària.\nACO, CARITAS, CINTRA-BENALLAR, CON VI VIM, CRISTIANISME I JUSTÍCIA, CRISTIANS PEL SOCIALISME, DELEGACIÓ DE PASTORAL OBRERA DE BARCELONA, DELEGACIÓ DE PASTORAL SOCIAL DE BARCELONA, EKUMENE, FUNDACIÓ ESCOLA CRISTIANA, FUNDACIÓ MIGRA-STUDIUM, GOAC-HOAC, GRUP DE JURISTES RODA VENTURA, JOC, JUSTÍCIA I PAU, INTERCULTURALITAT I CONVIVÈNCIA, PARRÒQUIA DE SANTA MARIA DEL PI, PASTORAL AMB IMMIGRANTS (PAI), RELIGIOSES EN BARRIS, UNIÓ DE RELIGIOSOS DE CATALUNYA (URC), BAYT-AL-THAQAFA, INICIATIVES SOLIDÀRIES I COMUNITATS DE VIDA CRISTIANA.\nCrisis, ¿un final por escribir? →


Cursa del Tren de Sant Guim: Domingo Catalán lliura el premi al 1r inscrit participant a la 1a edició de la Cursa 5 Milles Tribuna Oberta a Sant Guim de Freixenet\nDomingo Catalán lliura el premi al 1r inscrit participant a la 1a edició de la Cursa 5 Milles Tribuna Oberta a Sant Guim de Freixenet\nAquesta tarda ha tingut lloc el lliurament a la tenda Esports Atleta's d'en Domingo Catalán de l'obsequi d'un xandall Adidas que en Domingo va fer a la 1a Cursa 5 Milles Tribuna Oberta a Sant Guim.\nEl xandall havia de ser lliurat al final del repartiment de premis, però degut a la pluja que va fer acte de presencia ja a punt de finalitzar quan només faltava lliurar aquest premi i el premi al club amb més participants (Fondistes Cervera) que es va poder fer amb rapidesa sense que pugessin a l'escenari.\nL'organització va decidir lliurar aquest premi al participant inscrit en primer lloc a la Cursa i aquest va ser Robert Guirado que ho va fer el diumenge 23 de juny a les 9:19 hores. I pocs minuts després també el seu fill de 16 anys que va fer un excel·lent resultat a la cursa.\nSenyalar que aquest avançat participant és el Robert de Badalona, que tal com ens comenta en Xavier Bonastre en la seva crònica van fer bona part del recorregut amb ell.\nI finalment cal mencionar que Esports Atleta's d'en Domingo Catalán ja va col·laborar amb la cursa de Sant Guim en la seva primera edició l'any 1986, en la qual el campió del món de 100 Km va córrer i va fer pòdium.\nEsperem que l'any vinent hi hagi més atletes com en Robert que s'inscriguin amb setmanes d'antelació i ens omple de satisfacció haver pogut comptar de nou en aquesta primera edició amb la col·laboració d'en Domingo Catalán.


Notícies - El ple municipal aprovarà a partir d'ara els reconeixements de deute de contractacions irregulars\nEl ple municipal aprovarà a partir d'ara els reconeixements de deute de contractacions irregulars\nCs exigeix regularitzar les contractacions i Junts hi ha donat suport i ha defensat que és el mateix pel qual se'ls va denunciar en mandats anteriors\nEl primer tinent d'alcaldia, Pere Soler, al ple municipal de Sant Cugat / Foto: Lluís Llebot (Cugat Mèdia)\nel 1/jul/21 Martí González Política PDF\nEl ple municipal ha aprovat amb els vots favorables de tots els grups tret de Ciutadans, que s'ha abstingut, reconeixements de crèdit per contractacions irregulars que afecten cinc proveïdors de l'Ajuntament. Es tracta d'un tràmit que fins ara es feia a través de la junta de govern i ara es farà periòdicament al ple municipal, 'en un exercici de transparència', segons el govern local, suggerit amb una recomanació del Tribunal de Comptes. Aquests reconeixements de crèdit extrajudicials, que afecten diversos àmbits del consistori, s'agruparan en un únic punt. En aquest cas afecta cinc proveïdors de Serveis Urbans, Mobilitat i Transport, Seguretat Ciutadana i Drets Socials i Ciutadania, per a una suma de gairebé 170.000 euros.\nEl primer tinent d'alcaldia, Pere Soler, ha explicat que, de fet, aquest punt és el que ha motivat fer una sessió extraordinària del ple "per no afectar els pagaments" de les factures. Els motius d'aquestes contractacions irregulars són per contractes extingits, modificats o sense partida pressupostària o, directament, la inexistència de contracte.\nDes de l'oposició, el regidor de Cs Sergio Blázquez ha criticat aquest procediment i ha demanat al govern que no s'excusi amb el temps i regularitzi les contractacions. Blázquez, això sí, veu positiu que aquest tràmit passi pel ple per poder-ne "tenir un major control".\nEn canvi, el regidor de Junts Carles Brugarolas ha explicat que "totes les administracions fan reconeixements de deute" i que el seu grup, després d'estar al govern, comprèn "les circumstàncies i les dificultats administratives" i donarà suport al govern en aquest aspecte. Brugarolas, això sí, ha lamentat que "per aquests mateixos fets" Cs denunciés aquestes factures i altres grups del consistori "compressin el relat amb una insinuació bastant explícita" que barrejava investigacions de la Fiscalia i intervencions dels Mossos. L'exresponsable de l'àrea econòmica ha justificat que aquest procediment "no és desitjat" ni tampoc una decisió política, i que, amb l'agreujament que comportava complir amb la regla de despesa, "es van produir colls d'ampolla i teníem problemes de contractació".\nSoler, contràriament, ha argumentat que "no és el mateix", que l'actual govern està reconeixent "factures del passat" i que són "les conseqüències del que ens vam trobar".\nTemps hi ha hagut per part de l'equip de govern, que fa més de dos anys que governa, de posar en ordre la contractació de serveis de manera regularitzada. No hauríem de parlar ja de contractacions irregulars.\nPer aquests mateixos fets que estem portant a ple, amb total transparència, igual que en mandats anteriors quan se seguien les recomanacions de totes les institucions, Ciutadans ens va denunciar a la Fiscalia. Llastimosament, altres partits d'aquest consistori van comprar aquest relat.\nNosaltres estem reconeixent factures del passat, la majoria de factures que vostè ha ensenyat estan a Antifrau. Ens hem trobat l'Ajuntament com ens l'hem trobat i això són les conseqüències, les engrunes del que ens vam trobar.\nreconeixement de credit


La millor música del cine - Hollywood Symphony Orchestra | Palau de la Música Catalana\nEls dos gran protagonistes d’aquest concert són els inolvidables John Williams i Hans Zimmer.\nUn intens recorregut per aquelles bandes sonores que més ens han emocionat. Melodies universals que ens han fet riure, plorar, somiar, patir i saltar de la butaca, que ja formen part de la memòria col·lectiva i que avui cobren vida pròpia fora de les sales de projecció.\nL'heroïcitat de Star Wars, l'audàcia d'Indiana Jones i la màgia de Harry Potter van inspirar a John Williams a crear algunes de les partitures de pel·lícules més estimades de tots els temps. Ha treballat mà a mà amb Steven Spielberg i ha compost la música que acompanya gairebé totes les obres del director.\nDes de la dècada del 1980, Zimmer ha brindat meravellosa música per èxits de taquilla, com Gladiator, Origen, Sherlock Holmes, Pirates de el Carib, la trilogia de The Dark Knight i el guanyador del premi múltiple El Rei Lleó, així com molts altres projectes de cinema i televisió. Hans Zimmer ha creat mons de so centellejants que evoquen èpoques des de l'Antiga Roma fins al llunyà futur.\nPreus:de 22 a 60 €\nDurada:120 minuts (aprox) - Amb una pausa de 15 minuts


GRUPS DE TREBALL i ORGANITZACIÓ - ACEP\nESCRITS I LECTURES\nGRUPS DE TREBALL i ORGANITZACIÓ\nL’ACEP està organitzada a partir de quatre nivells: Comissions de govern, Comissions tècniques, Comissions territorials i Grups de Treball. El primer grup està format per les comissions de govern de l’associació, i són tancades. A les altres tres (Comissions tècniques, Comissions territorials i Grups de Treball), si voleu participar i col·laborar, poseu-vos en contacte amb nosaltres.\nJunta i Grup Impulsor: Comissió responsable de la governança de l’entitat.\nRelacions Institucionals: Relacions entre l’entitat i les diferents institucions relacionades amb l’educació patrimonial, des de museus fins a institucions socials i polítiques\nDefensa professional: Impulsar el desenvolupament d’un conveni professional propi, adequat a les realitats pròpies del nostre sector. Treballar perquè els plecs dels concursos de l’Administració Pública estiguin basats en criteris professionals i no només econòmics, garantint així condicions laborals dignes.\nFederació Estatal: Relació amb altres associacions d’educació patrimonial de fora de Catalunya.\nActivitats generals: Coordinació i desenvolupament d’activitats oferides per l’entitat als diferents territoris.\nL’ACEP està organitzada en comissions territorials, representades davant la Junta per delegats/des designats. Les seves funcions són el desenvolupament d’activitats, una atenció més propera als socis i la difusió de proximitat. Les comissions territorials són:\nGrups transversals, oberts, participatius i concrets per treballar qualsevol tema interessant pels socis/es, a proposta d’algun d’ells/es, d’una comissió territorial o des de la Junta. Es tracta de treballar temes específics, útils i engrescadors relacionats amb l’educació patrimonial.


Investiga > UE: Ajuts a la recerca sobre finances publiques europees\nPrograma d’ajuts del Tribunal de Comptes Europeu. Termini 25 de juny 2022\nEl Tribunal de Comptes Europeu i l’Institut Universitari Europeu de Florència obren una nova convocatòria del programa conjunt d’ajuts a estudis relacionats amb les finances publiques europees i el pressupost de la Unió Europea.\nEs busquen treballs sobre l’impacte de les finances publiques europees en la societat i la cultura.\nestudiants de postgrau (candidats a màster i doctorat), personal postdoctoral, professorat universitari (amb títol de màster o doctor obtingut durant els últims 10 anys), amb interès en diferents disciplines, inclòs el dret, les ciències polítiques, l’economia, la sociologia, l’administració pública o l’historia.\nhan de ser nacionals d’un dels estats membres de la UE.\nFinançament: 10.000€ (2 ajuts) que cobreix el cost del viatge i l’estada a Florència\nTermini: 25 de juny 2022


2n trimestre CS | BibliotecaEscolarTivissa\n10 respostes a 2n trimestre CS\n26/04/2012 a les 13:26\njo us vull recomanar un llibre que es diu GUINNESS WORLD RECORDS 2012. tranquils que es en Castella i no angles.\n07/02/2012 a les 19:31\nus recomano el libre de la marieta enricheta editorial cinctores club.\n05/02/2012 a les 17:21\njo us voldria recomanar El último unicornio , és un llibre d’ aventures d’essers fantastics ,en castellà . L’autor d’aquest llibre es diu C . C . HUMPHREYS i els que l’han ilustrat es diuen CLIFF NIELSEN I THINKSTOCK . L’ editorial es MONTENA .\nHi ha 367 pàgines . Jo us el voldria recomanar perqué es molt molt bonic .\n04/02/2012 a les 12:17\nus voldria recomanar el comic de los simpsons que es diu:\nSIMPSON EN BURNS CONFIAMOS. El seu autor es diu:Mait groening, la seva col·lecció és MAGOS DEL HUMOR i l’ editorial BONGO. Jo el recomano perque m’ha agradat molt llegirlo i és bastant divertit.\n04/02/2012 a les 10:39\nHola, jo vull recomanar un llibre anomenat Brujas a medianoche de Bat Pat, està escrit en Castellà. L’editorial és Montena, l’autor es diu Roberto Pavanello. Aquest llibre de la seva col•lecció és el número 2, però n’hi han molts més que aquest. Els il•lustradors són Blasco Pisapia i Pamela Brughera. Si us agraden els llibre de terrors, aventures i misteris aquest és un, jo us el recomano perquè és molt misteriós.\n02/02/2012 a les 20:57\njo us vull recomanar un llibre que es diu Quart viatge al regne de la fantasia. L’autor es Geronimo Stilton i l’ editorial es DESTINO. Es un llibre molt divertit porta tres olors misterioses i jo de vosaltres el llegiria.\n02/02/2012 a les 11:49\nJo us vull recomanar un llibre que es diu: Chicas del Olimpo , la sonrisa del traïdor i està escrit en castellà. L’autora és Elena Kedros i la seva editorial Molino. Aquest llibre és el número 5 de la col·lecció però també n’hi han d’altres. Jo el recomanaria per nens i nenes que ja siguin grans perquè parla de la mitología grega. A mi m’ha agradat molt perquè explica les aventures d’unes noies que també són deeses.\nCarla i Lorena diu:\n02/02/2012 a les 11:44\nHola, us volem recomanar un llibre que ens hem llegit que es diu: Diari d’una penjada 3. L’editorial és Estella Polar i l’autora es diu Rachel Renée Russell. Nosaltres us recomanem aquest llibre perquè és divertit i entretingut. Els altres llibres de la mateixa col·lecció són Diari d’una penjada 1 i 2.\nCarla,6è i Lorena,5è\n01/02/2012 a les 19:00\nUs vull recomanar un llibre que es diu “EL CAS DEL SOLDAT DESAPAREGUT”. L’ha escrit Javier Fonseca i la col·lecció es Clara Secret. Aquest llibre es en català, tot i que hi ha un personatge que parla en anglès. La seva editorial es MACMILLAN.\nSi us agraden els misteris, aquest libre us agradarà molt.\n01/02/2012 a les 18:55\nUs vull recomanar el llibre de Kika la Superbruja, en castellà, el seu autor és KNISTER i la seva\neditorial és Bruño. Us ho recomano perquè es divertit explica una mica l’autor i al final et diu un truc submarí de màgia i un altre truc submarí que és una “bola brillant”


L’home del vol vertical - CENT PER CENT\nVoldria escometre el lector amb quatre mots sobre un espectacle teatral concebut a Manacor que ja du 38 funcions, entre les fetes i les compromeses, i rodarà encara més arreu del país. M’embull quan escric sobre els meus amics teatrers. Dispensau algunes divagacions prèvies abans d’anar al bessó de l’assumpte, abans de parlar de L’home del vol vertical escrita per Joan Gomila i posada en escena amb els seus col·laboradors de la Fornal.\nUna de les dites del parlar clar i català que més m’ha donat peu a pensar en els sentits que se’n desprenen ha estat “vés viu” o “has d’anar viu”, “va anar molt viu”, “va ser molt viu”. La paraula “vida” engalzada en el llenguatge popular m’interessa més que embalsamada en els àrids tractats de filosofia. Alguns lingüistes diuen que cada poble té el llenguatge que el defineix, que hi ha una correlació entre el llenguatge i la manera de pensar d’una col·lectivitat. A mi em preocupa particularment que, en el meu poble, quan he sentit dir “has d’anar viu” m’ho diguessin com un sinònim de polissoneria, com qui diu: “has de fer un ca teva, no deixis que et fotin”.\nPer això em consola León Felipe que té aquell poema tan bo: “ya no hay locos en España”. Per això recoman sempre C. Baudelaire que va poetitzar com ningú la figura de l’artista comparant-lo amb l’albatros. Un ocellot que, quan toca terra, és maldestre i fàcil presa pels depredadors i mariners que se’n befen de veure’l ensopegar amb les seves pròpies extremitats. En el cel ningú el supera a l’albatros, damunt el trespol no s’aguanta dret. També en els pobles, hi ha personatges, que en la seva vida d’anar a contracorrent, són tan bons que esdevenen uns inadaptats. Pere Sastre Obrador va ser un foll en el bon sentit de la paraula, aquell qui va fer autoqualificar-se a Llull com a foll d’amor. També és vera que, com que Joan Gomila ha estat un foll del teatre, un home tocat d’ala pels escenaris i la vida de voler anar viu donant i xuclant vida a la literatura i la història del nostre país, també és cert dic, que no em va venir de nou que s’interessàs per Pere de Son Gall.\nGomila en la seva proposta ha sabut sintetitzar un context i un esperit. Els anys de principi de segle passat, el conflicte entre una societat classista i, per tant simplista, i la figura d’un pagès que intentà ser inventor malgrat que semblàs un trastornat de cara a la galeria. L’home del vol vertical parla d’això: anar a contracorrent és la manera d’arribar a la font. Ni els anys vint del segle passat ni els d’aquest segle mereixen el qualificatiu de feliços. Ens n’hem fet un fart, en aquest poble nostre, de fer genuflexions i llepar culs i convendria pensar si no hagués convingut més intentar alçar el vol de la utopia i reinventar-nos.\nMentre escrivia aquest text he tengut un déjà-vu. I no m’estranya perquè en els anys que fa que conec en Joan Gomila, i en fa un bon grapat, sempre hem parlat del mateix: de poesia i amor a la llibertat. Tant L’home del vol vertical com Miracle a Llucmajor com els treballs historiogràfics de Joan Salvà dignifiquen la figura de Pere Sastre. Baltasar Porcel l’any 1984 a Les illes encantades va fer una semblança preciosa de l’inventor. Molt bona feina la de Gomila que el posa a l’alçada de l’home del vol vertical.\nVaig viure com una tragèdia que baratessin el nom de Pere de Son Gall de l’institut d’FP de Llucmajor. Aquells anys jo investigava si el meu repadrí patern, que tenia una petita ferreria en el primer aiguavés de casa seva, la casa on ara visc, havia ajudat a fer alguna contribució al cometagiroavió. La meva padrina em va dir que anàs a parlar amb en Pauet, un home amb el qui el seu pare anava a muntar i arreglar bicicletes. Sabia que Pauet havia ajudat a Pere. Els dies passen i no anam vius. Un dia vaig saber que Pauet era mort, gairebé centenari. Mai sabré si el meu repadrí Joaquim va fer costat a Pere de Son Gall. Si hagués estat així em sentiria més orgullós que si hagués guanyat el premi Nobel o qualsevol medalleta de llautó que donen als qui arrosseguen els peus per conquerir l’èxit. Èxit que, sigui dit de passada, és el mot amb què en la terminologia hospitalària es designa als qui s’han mort. En Pere es va morir de fam, no trepitjà cap catifa vermella, però va anar molt viu. I encara ara dóna vida, la seva història. Diria un parell de coses més com que algú investigui els germans Parera de Manacor, pioners de l’aviació que, l’any 1923, emprengueren la volta Espanya amb un hidroavió. Bé, això ja és per una altra història de brusquers i somiadors. Aquesta d’ara i aquí és que Pere de Son Gall realment va emprendre el vol de bellesa, això que hauria de voler dir anar vius i estar vius.\nAquesta setmana passada el regidor Joan Gaià es disculpava al seu compte de Facebook per l’endarreriment a les obres de la primera línia de Porto Cristo i pel seguit de…\nMontserrat Alcaraz - Professor de Filosofia Jo tenia una gramola amb la trompa molt lluent que feia sonar discos de pissarra. N'hi havia uns que tenien l'anagrama de la marca…\nprevious post: Ha mort na Tonina, la somera santantoniera de Porto Cristo\nnext post: Cap ingressat per coronavirus a l’Hospital de Manacor